Datum objave: 28.09.2017 18:40 | Autor: KABINET POTPREDSJEDNIKA VLADE\nVideo: Potpredsjednik Pažin sastao se sa šefom Delegacije Evropskog parlamenta u POSP-u Dejvidom Martinom - kadrovi\nPotpredsjednik Vlade za politički sistem, unutrašnju i vanjsku politiku Zoran Pažin sastao se danas sa Dejvidom Martinom, evropskim poslanikom i šefom Delegacije Evropskog parlamenta u zajedničkom Parlamentarnom odboru za stabilizaciju i pridruživanje (POSP) između Crne Gore i te institucije EU, u okviru njegove prve zvanične posjete Crnoj Gori.\nPotpredsjednik Pažin upoznao je sagovornika sa naporima koje Vlada Crne Gore ulaže u pravcu ispunjavanja svih neophodnih uslova za održavanje adekvatnog stepena dinamike u pregovaračkom procesu o članstvu Crne Gore sa Evropskom unijom. Potpredsjednik je ocijenio pozitivnim jednu novu energiju i osnaženo interesovanje Unije za politiku proširenja i zadržavanje stava da će pristupanje Uniji biti zasnovano na mjerenju pojedinačnih uspjeha svake države pojedinačno. Na interesovanje sagovornika, potpredsjednik Pažin je saopštio da aktuelna politička situacija u Crnoj Gori nalaže odgovarajući nivo svijesti aktera opozicije o potrebi učešća u političkom životu svoje države u okviru Ustavom uspostavljenih institucija. Pažin je podsjetio i na više puta ponovljene pozive predsjednika Vlade opozicionim partijama da kroz dijalog u Skupštini bude pronađeno zajedničko rješenje za dalje djelovanje opozicije u okviru Skupštine Crne Gore.\nEvroposlanik Martin je saopštio da je jasno da Crna Gora napreduje prema Evropskoj uniji. Apostrofirajući važnost održivog napretka u pregovaračkom procesu, on je saopštio da će svoje zalaganje usmjeriti u pravcu pune podrške daljoj integraciji naše države u EU. Martin je izrazio očekivanje da će opozicija prepoznati važnost svog učešća u radu Skupštine Crne Gore, kao i uspostavljanja dijaloga sa predstavnicima vlasti u narednom periodu.\nSagovornici su diskutovali i o izazovima sa kojima se Crna Gora suočava u smislu miješanja Rusije u izborni proces i javni život u Crnoj Gori. Zajednički je ocijenjena neophodnost omogućavanja svakoj državi da samostalno i bez uticaja trećih strana vodi svoju unutrašnju i vanjsku politiku, te da obezbijedi sve neophodne uslove za očuvanje nacionalne bezbjednosti i zaštitu građana Crne Gore.


Diogo Žota je nova uzdanica Liverpula | Sportske Vesti\nPočetna»Sportske vesti»Diogo Žota je nova uzdanica Liverpula\nDiogo Žota je nova uzdanica Liverpula\nAutor ProSport 04/11/2020 1 minut čitanja\nProšlogodišnji osvajač Lige šampiona Liverpul, deklasirao je u Bergamu Atalantu rezultatom 0:5 u trećoj utakmici grupne faze. Oni se sada nalaze na čelu tabele sa sve tri pobede iz isto toliko mečeva i sa impresivnom gol razlikom od čak 8:0.\nJirgen Klop je nakon meča bio prezadovoljan, izjavio je da su njegovi momci igrali fantastičan fudbal, da su mogli da daju i još neki gol, ali isto tako i da prime. U ovom meču se posebno istakao Diogo Žota koji je postigao het-trik na meču i pokazao da će u narednom periodu činiti strašan napadački tandem sa Salahom i Maneom.\nAko uzmemo u obzir Žotinu formu, igraču koji je prošle sezone bio jako bitan šraf u Liverpulu se izgleda ne piše dobro. Reč je o Firminu koji ove sezone igra sve manje i nikako ne može da pronađe pravu golgetersku formu.\nFIrmino Liverpul Tiogo Žota\nPrethodna vestTop Bet – Tiket dana za 4. novembar\nSledeća vest Suarez dobio žuti karton zbog gledanja u VAR


Godina koja je pred Vama predstavlja završetak jednog ciklusa Vašeg života, vreme kada treba da se odmorite, da sagledate situaciju u kojoj se nalazite, da odredite svoje životne prioritete i ciljeve za period koji je pred Vama ali isto tako da prekinete sve ono što Vas muči, sputava, sve ono što Vam ne prija i što Vas ometa da ispravno i srećno koračate kroz život kakav priželjkujete. Ovo možda nije godina koja će doneti nova konkretan dešavanja i promene u Vaš život, bar ne periodu do jeseni ali svakako predstavlja period koji će Vam pomoći da dublje sagledate svoju ličnost, da zavirite u dubinu svoje duše i podsvesti i da na jednom višem, duhovnom nivou sagledate svoje želje i svoje mogućnosti što će Vam svakako pomoći u ostvarenja novih ciljeva i poduhvata u novom životnom ciklusu koji Vas očekuje već od Septembra meseca ove 2016. godine. Boravak Saturna u Vašem 3. polju zahteva malo više pažnje u samoj komunikaciji i načinu razmišljanja a moguća su i određena iskušenja i potreba da se u toku ove godine balansira u odnosu sa braćom, sestrama ili neposrednom okolinom. Prvih osam meseci ove godine donose nove ideje ali još uvek ne i realizaciju istih. Sa položajem Saturna u Vašoj 3. kući upravo sada imate snagu prodornog i veoma analitičnog uma na jednom dubljem i snažnijem nivou što će Vam pomoći da sve planove i ideje koje stičete u ovom periodu dobro izanalizirate i kvalitetno se pripremite kako bi realizovali iste već od Septembra meseca kada Jupiter uđe u Vaš znak i obeleži novi ciklus u Vašem životu, početak nečeg novog, mnogo konkretnijeg i povoljnijeg perioda za Vas. Ključne reči za period do Septembra meseca, za uspešno funkcionisanje u svakodnevnom životu jesu organizacija, red i strpljenje, a već pred kraj godine možete očekivati upliv mnogo povoljnije energije u Vaš život i prvu adekvatnu nagradu za strpljenje koje ste pokazali ali i mogućnost da konačno ostvarite planove i želje koje ste tako dugo planirali i priželjkivali.\nOvo je godina koja na poslovnom planu donosi jednu stabilizaciju i mogućnost da mnogo lakše funkcionišete u poslovnim poduhvatima nego što je to bio slučaj u prethodnih par godina. Naime, Saturn od ove godine nema direkta uticaj na Vaše polje rada što donosi jednu opušteniju atmosferu sa mnogo povoljnijim i lakšim mogućnostima. Ipak, prvi deo godine ne obećava neki značajniji napredak i prilike za velike promene ali kako se godina bude bližila kraju neočekivane mogućnosti za pozitivne promene i napredak u poslovnom smislu zakucaće i na Vaša vrata. Više pažnje, odgovornosti i energije u toku ove godine moraju pokazati vage koje se bave poslovima koji su u vezi sa komunikacijama, medijima, pisanjem, administracijom, kraćim putovanjima ili bilo kojom vrstom edukacije. Biće potrebno uložiti dodatni napor, na neki način usavršiti svoje znanje ili se jednostavno suočiti sa određenim poteškoćama i promenama koje mogu uslediti u toku 2016. godine.\nPartnerstva na poslovnom planu takođe mogu odigrati značajnu ulogu u toku ove godine posebno za pripadnike zodijačkog znaka koji se bave privatnim poslom. Bilo iz lične potrebe i želje ili iz prinude ostvarićete nove kontakte i nove poslovne saradnje što će svakako doprineti pozitivnim promenama u Vaš poslovni ambijent. Sve do Septembra meseca suočavaćete se sa usponima i padovima, a glavni zadatak biće sačuvati ono što je stečeno, ono što se trenutno radi bez nekih značajnijih i većih promena u smislu napretka. Kako god bilo, pred Vama je poslovno u svakom slučaju povoljnija godina nego što je to bila 2015. pa i 2014. Novi životni ciklus koji za Vas počinje 9. Septembra donosi još povoljniju energiju u mnoge sfere Vašeg života pa tako i na polje rada i društvenog priznanja.\nOdnosi unutar porodice u toku ove godine mogu biti pomalo nestabilni i biće potrebno neprestano balansirati kako bi se sačuvali sklad i dobra atmosfera. Izbegavajte rešavanje bilo kakvim porodičnih problema ili rešavanje stambenog pitanja u periodu od Marta do kraja Jula.\nFinansije će u veliko meri okupirati Vašu pažnju jer će ovo polje u horoskopu vaga biti aktivirano od strane Marsa. Imaćete izraženu potrebu da povećate svoje prihode i mnogo vremena možete uložiti kako bi u tome i uspeli ali zbog retrogradnog kretanja Marsa kroz Vaše polje finansija uspeh neće biti adekvatan uloženim naporima i trudu. Izvesno je raspinje energije bez konkretnih ili dugoročnih rezultata a to će biti posebno izraženo u periodu - Januar i Februar kao i u toku perioda - Jun i Jul. Ovo ujedno nisu meseci kada treba da kupujete neke vredne ili skupe stvari, da ulažete novac u neke poslovne projekte, uzimate kredit ili vršite bilo kakve novčane transakcije. Već od kraja Jula možete očekivati dodatni priliv novca i postepenu stabilizaciju.\nVeć dugo ste pod uticajem Urana kada je ljubavni život u pitanju, što je na neki način u suprotnosti sa Vašom prirodom i Vašim emotivnim potrebama. Velikim delom prethodne godine Uran je bio retrogradan što je svakako umanjilo prilike za emotivno ostvarenje ali konačno ovu godinu započinjete sa mnogo povoljnijim aspektima što ukazuje na činjenicu da su ostvarenja na ljubavnom planu izvesna posebno u periodu od Januara do Jula meseca. Uran će u navedenom periodu biti podržan pozitivnim aspektom od strane Saturna što svakako zahteva ličnu aktivnost i inicijativu u ljubavnom osvajanju, možda ćete morati dodatno da se potrudite kako bi ostvarili svoje želje i emocionalne potrebe ali kada dođe do realizacije istih bićete veoma srećni i zadovoljni a veza započeta u prvo polovini godine ima sjajne izglede da bude dugotrajna i veoma kvalitetna. Period koji se ipak ne savetuje za početak emotivnog odnosa i koji svakako treba da izbegavate jeste od sredine Aprila do kraja Maja.\nZauzete vage su u toku prethodne godine morale mnogo da balansiraju kako bi sačuvali odnos u kome se nalaze. Ova godina donosi stabilizaciju a problemi su još malo izvesni u periodu od Januara do kraja Februara i u toku Jula meseca. Kraj godine i početak novog, već ranije spomenutog ciklusa, donosi i razrešenje čitave situacije u kojoj se nalazite. Naime, problemi imaju dobre izglede da se reše na ovaj ili onaj način. Povoljnija energije doprineće da se odnos stabilizuje i da nastavite da gradite Vašu emotivnu vezu ili da jednostavno prekinete ono što Vas guši i pritiska i da krenete jednim novim putem za šta Vam se otvaraju prilike u poslednja tri meseca tekuće godine.\nKada je zdravlje u pitanju tu ne smete biti lenji niti zapostaviti ovaj aspekt Vašeg života. Jupiter boravi u Vašoj 12. kući ali je pod lošim uticajem Neptuna što ukazuje na mogućnost da zdravstveni problemi postoje ali da Vi ne osećate nikakve konkretne simptome pa i ne obraćate mnogo pažnje na zdravstvenu situaciju. Rutinska redovna kontrola je od posebnog značaja, posebno u periodu od Aprila do Jula meseca. Vage koje imaju neku određenu terapiju u navedenom periodu treba da izanaliziraju uspešnost iste posebno ako do sada nisu osetili značaj pomak i dejstvo terapije. U tom slučaju trebalo bi da potražite savet i drugog lekara. Stabilizaciju svih zdravstvenih problema ako oni postoje možete očekivati od Septembra meseca.\nDrage vage, pred Vama je kao što i sami vidite, godina koja predstavlja završetak jednog 12 godišnjeg ciklusa i kada treba da se spremite za ulazak u novi ciklus koji će nastupiti ulaskom Jupitera 9. Septembra u Vaš znak. Ovo je početak ekspanzije na mnogim poljima Vašeg života, period novih mogućnosti i rešenja za probleme za koje trenutno ne vidite način i mogućnost da se reše. Sve do Septembra dobro isplanirajte sve što želite da uradite, da promenite u svom životu, psihički i fizički se spremite jer pred Vama je mnogo posla a sve u cilju stvaranje mnogo bolje i kvalitetnije atmosfere na svim poljima i segmentima Vašeg života. SREĆNO!\nključne reči: veliki horoskop godisnji horoskop vaga


Ajverson jedva čeka da dođe u Istanbul\nBivši košarkaški reprezentativac SAD Alen Ajverson pristao je da za četiri miliona dolara naredne dve sezone igra za turski Bešiktaš, potvrdio je menadžerski tim jednog od najboljih NBA igrača u protekloj deceniji.\nBivši igrač NBA ligaša Filadelfije, Denvera, Detroita i Memfisa večeras bi trebalo da sa predstavnicima Bešiktaša održi i konferenciju za novinare u Njujorku.\n"Alen je u ekstazi. Veoma je uzbuđen, srećan što ga u Turskoj toliko žele, što cene njegov doprinos košarci. Jedva čeka da stigne tamo", kazao je Ajversonov menadžer Geri Mur.\nNajbolji igrač NBA lige za 2001. godinu bez angažmana je od kada je u martu zbog porodičnih problema napustio Filadelfiju.\nMur je naveo da u letnjem prelaznom roku nijedan NBA klub nije kontaktirao Ajversona, iako je on 17. na listi najboljih strelaca u istoriji tog takmičenja, sa 24.368 poena.\nNajviše uspeha imao je u Filadelfiji sa kojom je 2001. igrao i finale NBA lige. Ukupno je u tom timu, u dva navrata, proveo više od 10 sezona, ali sada nema problem sa preseljenjem u Evropu.\n"Veliki je optimista. Ne vidim zašto i ne bi bio. Pogledajte šta je sve uradio u karijeri. Pogledajte kako igra", naveo je Mur.\nTrener Šarlot Bobketsa Leri Braun, koji je predvodio Filadelfiju do pomenutog finala 2001. godine, ocenio je, ipak, da je Ajversonova situacija tužna.\n"S obzirom na sve ono što je Alen ostvario, ne mislim da bilo ko želi da ga vidi da karijeru završava na ovakav način", kazao je ranije ove nedelje Braun.\nŠtimac blistao u preokretu Bajerna protiv Olimpije\nKošarkaši Bajerna dugo su se mučili na gostovanju u Ljubljani, ali su preokretom u poslednjoj četvrtini savladali Olimpiju sa 90:80 (21:29, 18:24, 19:11, 32:16) uz sjajnu partiju Vladimira Štimca u trećem kolu Last 32 faze Evrokupa.


Grčka Bajka u Portugalu - Sportska sećanja\nGrčka Bajka u Portugalu\nHome » Evropsko prvenstvo u fudbalu » Grčka Bajka u Portugalu\n“Istina je, istina je! Grčka je evropski šampion! San se ostvario! Čak i najoptimističniji Grk nije mogao da veruje da će se ovo desiti!” – govorio je iz sveg glasa komentator grčke državne televizije na kraju prenosa finala Evropskog prvenstva u fudbalu 2004. godine između Portugala i Grčke. A onda su se te nedeljne julske večeri 2004. godine, nepregledne kolone navijača slile na ulice grčkih gradova da proslave pobedu fudbalske reprezentacije na Evropskom prvenstvu u Portugalu. Navijači su nosili zastave, trubili sirenama automobila, pevali i skandirali i na taj način proslavili trijumf od 1 : 0 nad domaćinom Portugalom. Ljudi na grčkim ulicama bili su u ekstazi, jer to je bio prvi trofej njihove fudbalske reprezentacije i verovatno najveći sportski uspeh Grčke. Procenjuje se da je na ulicama ubrzo posle meča bilo nekoliko miliona ljudi. Oni koji se sećaju tvrde da se radilo o najmasovnijem izlasku Grka na ulice od drugog svetskog rata.\nPočetak grčkog puta do evropskog trona nije bio lak, kada je bilo izvesno da se Grci neće plasirati na Svetsko prvenstvo u Japanu i Južnoj Koreji, počeli su da razmišljaju o Evropskom prvenstvu u Portugalu 2004. godine. Za predvodnika Grčke na putu ka Portugalu izabran je Oto Rehagel, koji će Grcima doneti preko potrebnu disciplinu i usaditi im “nemački mentalitet”. Kvalifikacije nisu krenule baš najbolje za Grke, na startu Španija je glatko dobila Grčku u Atini sa 2 : 0 a potom je usledio i poraz istim rezultatom u Kijevu od Ukrajine. Mimo svih navika, običaja i tradicije, malo ko je tražio smenu selektora (samo su pojedini tabloidi pisali o tada 62-godišnjem “starcu koji je došao da uzme pare pred penziju”) a zavidni stepen strpljivosti prvi put je nagrađen na kraju tih istih kvalifikacija koje je Grčka završila na prvom mestu u grupi, vrativši Špancima milo za drago i pobedivši ih u Valensiji sa 1 : 0.\nU grupi A na Evropskom prvenstvu, bio je domaćin Portugal, Španija, Rusija i Grčka. Portugalci su goste dočekali sa puno ambicija, selektor Felipe Skolari imao je odličan tim: Kouto, Figo, Rui Košta, Ronaldo, Koštinja, Karvaljo… Njihove komšije Španci su delovali prilično ozbiljno a tamošnji mediji stvarali su nadu da bi španski tim mogao do titule prvaka Evrope u komšiluku. Rusi i Grci smatrani su apsolutnim autsajderima grupe, često pominjana “renesansa ruskog fudbala” nije davala nikakve rezultate a najveći aduti Grka bili su (pored selektora Rehagela) povremeni prvotimci ili “ljute rezerve” nekoliko solidnih evropskih klubova, Karagunis, Haristeas, Delas, uz igrače grčkih klubova Zagorakisa, Basinasa, Nikopolidisa, Kacuranisa, Janakopulosa.\nPrvenstvo je počelo senzacijom, Rehagelov tim, defanzivan, dekadentan i ljubiteljima lepršavog fudbala neprihvatljiv i stran, pobedio je Portugalce na otvaranju sa 2 : 1 a onda je četiri dana kasnije “otkinuo” bod Špancima i u poslednje kolo ušao kao skoro siguran učesnik druge runde. Rusi su bez izgleda da se plasiraju u drugi krug odigrali rasterećeno u poslednjem kolu i pobedili Grke sa 2 : 1. Kada su Rusi poveli u tom meču sa 2 : 0 činilo se da je Rehagelov hit završio nastup na prvenstvu, ali je Vrizas postigao gol spasa za “Helene”, koji su zbog više postignutih golova prošli ispred Španije u četvrtfinale.\nFrancuzi (tadašnji aktuelni šampioni Evrope) su u četvrtfinalnom meču protiv Grka napadali sve vreme, ali je posle jedne kontre, Haristeas glavom savladao Barteza i na taj način odveo Grčku u polufinale.\nU polufinalu ista priča, Česi su napadali protiv Grka sve vreme. Promašili su svašta na meču a onda ih je Delas u 105. minutu kaznio za promašaje, kada je posle kornera savladao Petera Čeha i tako odveo Grke u finale.\nU finalu Eura sastali su se stari znanci sa otvaranja prvenstva, Portugal i Grčka. I opet ista priča, Grcima niko ne daje šansu, ali se oni ne obaziru na to. Tokom celog meča Portugal je imao inicijativu i daleko veći posed lopte. Međutim, grčki tim je u fazi odbrane igrao fenomenalno. Domaćinu turnira Grci nisu dozvolili da napravi niti jednu pravu priliku u prvih 55 minuta a onda akcija koja je već viđena na prvenstvu. Centaršut Angelosa Basinasa iz kornera sa desne strane, fantastičan skok njegovog imenjaka Haristeasa i slavlje za gotovo dvadeset hiljada grčkih navijača na tribinama lisabonskog stadiona.\nPosle primljenog gola, Portugalci su izvršili dodatni pritisak. U nekoliko navrata Kristijano Ronaldo i Figo dolazili su u situacije iz kojih su mogli da ugroze Nikopolidisa, a Nunjo Gomeš je pred kraj meča imao odličnu šansu, ali Grci su sve izdržali, uspeli su da se odbrane do kraja meča i da na taj način dođu do senzacionalne titule šampiona Evrope. “Grci su večeras ispisali fudbalsku istoriju. Ovo je senzacija i sasvim neobično dostignuće kako za grčki tako i za evropski fudbal.” – bile su prve reči Oto Rehagela posle finalnog meča.\nGrčka je bila u transu posle tog meča a nekoliko dana kasnije usledio je neverovan doček grčkih fudbalera u Atini, kome je prisustvovalo preko 300000 ljudi. Koliko je Grčka tih dana bila u transu, možda najbolje se vidi iz novinskog teksta jednog od najpopularnijih grčkih štampanih medija: “U savremenom olimpskom mitu bogova je jedanaest, a “Nemac je lud”: naterao je Grke da poveruju da mogu uspeti. Sada cela planeta govori o nama, ponavljaju – a stručnjaci objašnjavaju da je ovoj “maloj zemlji sa velikim egom” bila potrebna satisfakcija – i masovni delirijum.”\nOstaje dugo da se pamti i da se prepričava jedno od najvećih iznenađenja u istoriji sporta, koje su priredili grčki fudbaleri na Evropskom prvenstvu u Portugalu 2004. godine.


Akademija Modernog Menadžmenta - ESTIEM\nPodstaknuti inovacijama koje su svakodnevno prisutne u poslovnom svetu i svesni uticaja različitih noviteta na poslovanje i menadžment, studentska organizacija ESTIEM LG Beograd sa Fakulteta organizacionih nauka, skoro deceniju unazad jednom godišnje organizuje projekat pod nazivom „Akademija Modernog Menadžmenta“. Srž ovog projekta predstavlja praktično sagledavanje i analiza inovacija, tendencija i trendova u poslovnom svetu ali i sticanje konkretnih znanja i veština, praktična primena i testiranje istih.\nKao i mnoge druge, „Akademija Modernog Menadžmeta“ postoji već dugi niz godina, a njena organizacija i realizacija posvećene su naprednom učenju i širenju znanja. Od 2010. godine do danas ovaj projekat je, kao i oblast koju obrađuje podlegao mnogobrojnim promenama, inovacijama i usavršavanju. Danas sa slobodom možemo da kažemo, da na osnovu jedinstvenosti, kvaliteta sadržaja i akumuliranih znanja učesnika ovaj projekat zrači aurom naučnog prestiža i ekskluzivnosti. Na našoj Akademiji, učesnici imaju priliku da prikupe veliki broj korisnih kontakata, steknu kvalifikacije neophodne za rad u savremenim uslovima, na nekonvencionalan način se oprobaju u primeni istih i prođu proces namenjen afirmaciji znanja.\nDetaljnije o projektuPredavačiPartneriAfter movieOrganizacioni tim\nPoznato je da je Menadžment oblast koja mora biti u koraku sa promenama najrazličitijih karaktera koje utiču na uslove i način poslovanja. Odlike modernog menadžmenta mogu se sagledati kroz njegovu multidisciplinarnost i prisutnost u svim vrstama organizacije, dinamiku okruženja i sve veću primenu savremenih tehnologija u poslovanju. Ovo su samo neki od razloga koji ukazuju na to, da će svaki menadžer i budući menadžer jedino dobrom informisanošću, razumevanjem savremenih procesa i iskustvom u primeni različitih naprednih veština uspeti da svakodnevno donosi pravilne, efikasne i efektivne odluke, uspešno rukovodi ljudima i postiže visoko postavljene ciljeve.\nPartneri Akademije modernog menadžmenta 2019.


Sudija izdao privremenu obustavu Trampove zabrane putovanja za SAD\n04 februar, 2017\nDržavni tužilac Vašingtona, Bob Ferguson daje izjavu reporterima 3. februara 2017., nakon saslušanja u federalnom sudu u Sijetlu (AP Photo/Ted S. Warren)\nAmerički predsednik Donald Tramp je reagovao na odluku američkog federalnog sudije u severozapadnoj državi Vašington da se privremeno blokira zabrana putovanja u SAD državljanima sedam većinski muslimanskih zemalja i imigrantima, nazvavši tu odluku "smešnom" i obećavši da će je preinačiti.\nAmerička carinska i pogranična služba je saopštila da će putnicima sa važećom vizom sada biti dozvoljeno da ulaze u zemlju. Jedan funkcioner Stejt Departmenta je to danas potvrdio za Glas Amerike i dodao da će njegova agencija objaviti više informacija čim to bude moguće. Sekretarijat za unutrašnju bezbednost je u skladu sa naredjenjem sudije danas saopštio da će prestati da vraća putnike iz izvesnih zemalja koji su bili meta Trampove izvršne uredbe.\nU medjuvremenu, hiljade ljudi u zemljama širom sveta su izašle danas na ulice da protestuju zbog Trampove uredbe.\nU Londonu, grupa od nekoliko hiljada ljudi se okupila ispred američke ambasade noseći transparente i uzvikujući anti Trampove slogane. Protest je organizovalo nekoliko anti rasističkih i grupa koje zagovaraju prava muslimana. Kasnije tokom dana demonstranti planiraju da marširaju od ambasade na trgu Grovenor do ulice Dauning.\nU Australiji oko 1.000 ljudi se okupilo u Sidneju u cilju protesta zbog pomenute izvršne uredbe i apelovalo na australijske lidere da zatvore "of šor" centre za obradu molbi izbeglica.\nMala grupa od oko 30 aktivista se okupila ispred američke ambasade u Indoneziji da protestuje zbog pomenute zabrane.\nJoš jedan protest je planiran večeras ispred Trampovog imanja na Floridi Mar-a-Lago. U pozivnici za ovaj događaj na Fejsbuku trenutno piše da će prisustvovati oko 1.500 ljudi. Protesti se takodje planiraju u Filadelfiji i Njujorku.\nJuče je Bela kuća izdala saopštenje da će Sekretarijat za pravosuđe "u najskorije moguće vreme" izdati akt o toj "nečuvenoj naredbi". Ubrzo zatim, Bela kuća izdala je drugo saopštenje bez reči "nečuvena".\nU saopštenju se takođe brani uredba predsednika Donalda Trampa kao "zakonska i prikladna".\nČovek nosi parolu "Ja sam uz Boba i imigrante", koja se odnosi na državnog tužioca Vašingtona Boba Fergusona, ispred federalnog suda u Sijetlu 3. februara 2017.\nOblasni sudija Džejms Robart u Sijetlu, država Vašington, presudio je u petak da države Vašington i Minesota imaju pravnog osnova da ospore predsedničku uredbu Donalda Trampa, izdatu prošle nedelje.\nVlasti države Vašington pokrenule su pravni spor ranije ove nedelje, a Minesota se ubrzo pridružila tužbi. Dve države su dobile privremeno obustavljanje važenja uredbe, dok sud razmatra tužbu.\n"Ustav je preovladao danas", rekao je novinarima državni tužilac države Vašington Bob Ferguson. On je rekao da će naložiti momentalno obustavljanje onoga što je nazvao "neustavnom i nelegalnom uredbom predsednika Trampa".\n"Zakon je moćna stvar", nastavio je. "Ima sposobnost da drži svakoga odgovornim, i to uključuje i predsednika Sjedinjenih Američkih Država".\nA person walks away from the federal courthouse in Seattle carrying a sign that reads "The Ban is Inhumane and Unconstitutional" following a hearing in federal court in Seattle, Feb. 3, 2017.\nPortparol Odelenja za domovinsku bezbednost (DHS) rekao je da DHS ne želi da komentariše procese koji su u toku.\nSekretarijat za pravosuđe obavestio je Stejt department kasno u petak o presudi državnog suda, rekao je portparol.\nStejt department je saopštio da je manje od 60.000 viza privremeno ukinuto kao rezultat Trampove uredbe o zabrani putovanja iz sedam zemalja.\nTaj broj u suprotnosti je sa onim koji su ranije objavili pravnici Sekretarijata za pravosuđe, koji su reklli da je više od 100.000 viza poništeno nakon što je ljudima kojima su izdate zabranjeno putovanje u SAD.\nStejt department saopštava da su u veće brojke uključene diplomatske i druge vize koje su izuzete iz zabrane.\nTrampova uredba zabranjuje ulazak u zemlju nosiocima viza iz Irana, Iraka, Libije, Somalije, Sudana, Sirije i Jemena. On je rekao da je ta mera neophodna kako bi se očuvala bezbednosti Amerikanaca od terorista.\nVideo: Sedam zemalja na listi zabrane putovanja. Zašto?\nBrojka od 100.000 objavljena je tokom saslušanja pred federalnim sudom u petak u Aleksandriji, država Virdžinija, u slučaju koji su pokrenula dvojica braće iz Jemena, koji su sleteli na Dalas aerodrom prošle subote. Braća kažu da su bili primorani da predaju svoje važeće vize za boravak i vrate se u Etiopiju.\nPravnici Sekretarijata pravosuđa rekli su, tokom trajanja procesa, da ne znaju koliko je ljudi vraćeno kući kao rezultat zabrane, ali da je nosiocima zelene karte bilo dozvoljeno da uđu u SAD.\nSudija Leoni Brinkema pohvalila je vladu zbog pokušaja da dovede Tareka i Amara Akvela Mohamed Aziza nazad u SAD. Ona je takođe ohrabrila vladu da razmotri koliko široko može da reši slične slučajeve.\n"Radim na ovoj poziciji već dugo... i nikada ranije nisam videla takvu reakciju javnosti", rekla je Brinkema dodajući da je uredba "dirnula u nešto" u ljudima što nikad ranije nije videla. Brinkema je ranije predsedavala u slučaju protiv zaverenika u napadu 11. septembra, Zakarije Musaue, koji je izazvao značajno interesovanje.\nBrinkema je produžila važenje njene odluke o deportacijama za još jednu nedelju, prihvativši da sasluša tužbu koju je država Virdžinija podnela dovodeći u pitanje ustavnost zabrane putovanja.\nU četvrtak, federalni sudija u Bruklinu, u Njujorku, zaustavio je deportacije do 21. februara. Brojni drugi pravni slučajevi širom zemlje dovode u sumnju legalnost zabrane putovanja.


U Kruševcu utrošene sve dobijene doze vakcine protiv gripa – GRAD Kruševac\nNaslovna » Zdravlje » U Kruševcu utrošene sve dobijene doze vakcine protiv gripa\nU kruševačkom Domu zdravlja za manje od mesec dana utrošeno je svih 4.380 doza vakcina protiv gripa. Zahtev za dodatne količine je upućen, ali je neizvesno da li će biti isporučene. Virus gripa za sada nije registrovan na području Rasinskog okruga, a ovih dana beleži se blagi porast respiratornih infekcija\nPrema rečima epidemiologa, odziv za vakcinaciju ove godine bio je odličan, a da prime vakcinu uglavnom su se javljali hronični bolesnici i lica strarija od 65 godina. Kako navode epidemiolozi, za razliku od vakcine koja je bila aktuelna prethodnih godina i štitila od tri vrste virusa, ovogodišnja vakcina štiti od četiri tipa virusa i pruža do sada najbolju zaštitu.\nU Zavodu za javno zdravlje kažu da virus gripa za sada nije registrovan na području Kruševca i Rasinskog okruga, da nije bilo ni prijavljenih sumnji na grip, ali da se beleži blagi porast respiratornih infekcija, što je i karakteristično za ovo doba godine\nObjašnjavaju da se za razliku od respiratornih infekcija gde simptomi kreću postepeno, simtome gripa karakteriše nagli početak- sa visokom telesnom temperaturom, suvim kašljem, malaksalošću, drhtavicom, jezom, glavoboljom i bolom u mišićima i kostima.\nEpidemiolozi upozoravaju da antibiotici nisu delotvorni u lečenju gripa i da građani ne bi trebalo da ih koriste na svoju ruku. Obolelima od gripa, sa blažom kliničkom slikom, preporučuje se mirovanje, vitaminska ishrana, nadoknada tečnosti i upotreba antipiretika, s tim da se lekaru obavezno treba javiti ukoliko dođe do pogoršanja simptoma.\nSavet za sve građane je da se izbegava boravak u zatvorenim prostorijama u kojima se nalazi veliki broj ljudi , da se često provetravaju prostorije, a preporučuje se i umerena fizička aktivnost , vitaminska ishrana , te pranje ruku toplom vodom i sapunom.\nInače, epidemija gripa u Rasinkom okrugu poslednji put je proglašena pre četiri godine. Prema poslednjem populacionom nadzoru nad oboljenjima sličnim gripu koji je Insitut “Batut” obavio u periodu od 14. do 20. oktobra ove godine , na teritoriji cele Srbije registrovano je 2.539 slučajeva oboljenja sličnih gripu.\nU kruševačkom Domu zdravlja za manje od mesec dana utrošeno je svih 4.380 doza vakcina protiv gripa. Zahtev za dodatne količine je upućen, ali je neizvesno da li će biti isporučene. Virus gripa za sada nije registrovan na području Rasinskog okruga, a ovih dana beleži se blagi porast respiratornih infekcija Prema rečima epidemiologa, odziv za vakcinaciju ove godine bio je odličan, a da prime vakcinu uglavnom su se javljali hronični bolesnici i lica strarija od 65 godina. Kako navode epidemiolozi, za razliku od vakcine koja je bila aktuelna prethodnih godina i štitila od tri vrste virusa, ovogodišnja vakcina štiti od…\ngrip vakcine\t2019-11-12\nPrethodni : Bez podataka o odseljavanju iz Kruševca – Odlaze da se (ne)vrate!?\nSledeći : Narodna stranka: “Država uništava male poljoprivrednike“\n24. oktobra 2020., 11:12


Sedmični promet na BLSE 39.547.870,59 KM - Akta.ba\n11.09.2020. 15:00 / Izvor: Akta.ba\nNa ovosedmičnom trgovanju ostvaren je promet od 39.547.870,59 KM, kroz 159 transakcija.\nOd ukupnog prometa sa fondovima ostvareno je 72.254,20 KM što predstavlja 0,18% od ukupnog ovonedeljnog prometa.\nOd akcija na standardnom berzanskom tržištu najveći promet u ovoj sedmici imale su akcije Telekom Srpske a.d. Banja Luka, kojima se trgovalo u vrijednosti od 123.549,96 KM. Prosječna cijena akcija na kraju ove sedmice bila je 0,986 KM, čime je ostvaren rast od 0,72% u odnosu na kraj prošle sedmice.\nOd fondova najveći promet u ovoj sedmici imao je DUIF Euroinvestment - OAIF Euroinvestment fond, kojim se trgovalo se u vrijednosti od 55.874,38 KM. Prosječna cijena na kraju ove sedmice bila je 11,20 KM, čime je ostvaren rast od 1,73% u odnosu na kraj prošle sedmice.\nOd ukupnog prometa, sa obveznicama je ostvaren promet od 143.403,08 KM, što predstavlja 0,36% ukupnog ovonedeljnog prometa. Od obveznica najveći promet je ostvaren sa obveznicama Republika Srpska - izmirenje ratne štete 11 kojima se trgovalo u vrijednosti od 60.450,00 KM.\nOvosedmični dobitnik među fondovima je DUIF Polara Invest a.d. - OMIF Privrednik Invest koji je porastao za 2,31%, i na trgovanju u petak se trgovalo po prosječnoj cijeni od 2,66 KM.\nOvosedmični gubitnik među fondovima je DUIF Management Solutions - OAIF VIB fond koji je pao za -6,41%, i na trgovanju u petak se trgovalo po prosječnoj cijeni od 3,65 KM.\nOd akcija na slobodnom tržištu najveći promet u ovoj sedmici imale su akcije Hercegovinaputevi a.d. Trebinje, kojima se trgovalo se u vrijednosti od 1.149.888,00 KM. Prosječna cijena akcija na kraju ove sedmice bila je 3,39 KM, čime je ostvaren rast od 105,45% u odnosu na kraj prošle sedmice.


Čajetina nastavlja akciju podele auto sedišta – ZoomUe\nČAJETINA – U planu i programu rada Saveta za bezbednost saobraćaja opštine Čajetina je nabavka i podela autosedišta za svu decu rođenu 2019. godine, a za decu rođenu od 1. januara do 30. juna do sada je stiglo 90 zahteva.\n„Statistika pokazuje da roditelji na teritoriji opštine Čajetina, odnosno Policijske uprave Užice koriste auto sedišta u procentima od 52 do 60 odsto. To je sramno nizak procenat korišćenja auto sedišta, jer izlažemo svoju decu velikoj opasnosti kada ne koristimo bezbedonosna sedišta. S druge strane, statistika govori da 90 odsto sedišta koriste nepravilno, nisu postavljena u pravom smeru, nisu dovoljno dotegnuta i nisu prilagođena uzrastu i kilaži dece“, rekao je Srđan Radović iz Saveta za bezbednost saobraćaja opštine Čajetina.\nEdukacija o pravilnom korišćenju auto sedišta, foto: Zlatiobr.tv\nZbog svega navedenog Savet za bezbednost saobraćaja opštine Čajetina je, u saradnji sa Agencijom saobraćaja i centrom za promociju bezbednosti saobraćaja iz Novog Sada, organizuje edukaciju o pravilnom korišćenju auto sedišta.\n„Molimo da ne dođe samo jedan roditelj kako bi preuzeo sedište, već svako ko je u mogućnosti, čak i roditelji koji ne dobijaju auto sedišta. Smatramo da je to rešavanje jednog bitnog problema. Savet za bezbednost saobraćaja samostalno je za ovu godinu nabavio 115 auto sedišta. Učestvovali smo na konkursu za bezbednos saobraćaja koja i ove godine deli 1000 auto sedišta na teritoriji Srbije, tako da ćemo od Agencije dobiti 20 auto sedišta, te ukupno imati 135“, dodao je Radović.\nTags: autosedistaopstina cajetina\nNext story Pojačana kontrola brzine kretanja\nPrevious story Požega će dobiti alternativno snabdevanje vodom


Agencija "McCann Beograd" najuspešnija u 2013. godini Agencija “McCann Beograd” najuspešnija u 2013. godini – Personal magazin\nAgencija “McCann Beograd” dobila je nagradu za najbolju kampanju godine na Smotri kreativnog stvaralaštva “Snaga kreativnosti”. “Najboljom među najboljima” proglašena je kampanja “Može“ Raiffeisen banke, koju je žiri ocenio kao…\nAgencija “McCann Beograd” dobila je nagradu za najbolju kampanju godine na Smotri kreativnog stvaralaštva “Snaga kreativnosti”. “Najboljom među najboljima” proglašena je kampanja “Može“ Raiffeisen banke, koju je žiri ocenio kao najzapaženiju protekle godine, a agencija “McCann Beograd” nagrađena je sa još četiri nagrade za kampanje “Kada voziš, parkiraj telefon”, „Schweppes – Samo za odrasle”, “Lav pivo – Mini” i “Može”.\nPored nagrade za kampanju godine, kampanja “Može” Raiffeisen banke dobila je i nagradu u kategoriji bankarske i finansijske usluge i trgovina. Kampanja “Kada voziš, parkiraj telefon” kompanije Telekom Srbija nagrađana je u kategoriji neprofitnih kampanja, dok je u kategoriji bezalkoholnih napitaka nagrađena kampanja „Schweppes – Samo za odrasle” kompanije Coca-Cola, a kreativni tim agencije “McCann Beograd” nagrađen je i u kategoriji alkoholnih pića za kampanju “Lav pivo – Mini” realizovanu za kompaniju Carlsberg.\nKampanja „Kada voziš, parkiraj telefon!“ koju je kompanija Telekom Srbija pokrenula u saradnji sa partnerima Upravom saobraćajne policije Ministarstva unutrašnjih poslova i Srpskim komitetom za bezbednost saobraćaja, a čiji je cilj podizanje svesti ljudi, posebno mladih vozača, o opasnostima od upotrebe mobilnog telefona tokom vožnje, proglašena je najboljom u kategoriji neprofitnih kampanja\nAgencija “McCann Beograd” najuspešnija u 2013. godini was last modified: April 16th, 2014 by Redakcija\nagencijaMcCann BeogradOlivera Perković


Predizborna kampanja: Drž'te lopova\nDa li su neka hapšenja u Srbiji tempirana u vreme predizborne kampanje kako bi se smanjio rejting nekih od partija a povećao nekih drugih? Hapšenja kao deo političkog marketinga, radi pridobijanja podrške glasača ili radi “mobilizacije narodnih masa”, da se poslužimo anahronim rečnikom, često je korišćeno u poslednje više od dve decenije na politički nestabilnom prostoru Balkana.\nKonkretno, mediji u Srbiji su danima bili prepuni raznih pikanterija vezanih za “slučaj Lazarević”, privođenje bivšeg šefa kabineta premijera i predsednika SPS-a Ivice Dačića zbog sumnje da je bio na vezi sa klanom narko bosa Darka Šarića. Tim povodom mediji dovode u vezu Ivicu Dačića sa kriminalcima, najavljujući njegovo saslušanje, pozivajući se na “pouzdane izvore” bliske istrazi.\nKuća ljudskih prava, koja okuplja nekoliko nevladnih organizacija, napravila je monitoring medija u predizbornoj kampanji, jer su procenili da postoji opasnost da se ugroze osvojene političke slobode. U saopštenju prosleđenom javnosti posebno se ukazuje na zloupotrebu slučaja Lazarević.\n“Mi smo tražili da mediji probaju da budu imuni na ovu vrstu informacija koja dolaze, očigledno iz vrha političkih partija na vlasti tj. u ovom slučaju Srpske napredne stranke. Nama je veoma važno da se mediji odupru ovoj vrsti pritiska. Ono što se vidi iz ovih svih članaka koji su izašli u vezi sa Lazarevićem jeste da se svi pozivaju na jedan izvor informacija, a da plasiraju istu informaciju. Tako da ovo ne može da bude istraživačko novinarstvo, već je očigledno informacija koja je stigla i za koju mi ne možemo da budemo sigurni da li je tačna ili nije”, kaže za RSE Maja Stojanović, direktorka Građanskih inicijativa.\nPredsednik NUNS-a Vukašin Obradović ne veruje da se može stati na put zloupotrebi medija i državnih institucija plasiranjem poluistina ili laži smišljenih u izbronim štabovima moćnih partija:\n“Sam slučaj Lazarević, sve ovo što se dešava, zapravo nije nikakav izuzetak, to je nastavak prakse u kojoj prosto postoji taj lanac između medija, istražnih organa, policije, pa rekao bih i sudstva. Inače izvor blizak istrazi je, čini mi se, najcitiraniji sagovornik u većini naših medija. Mi ćemo reagovati, naravno, na sve što se bude dešavalo u ovom slučaju ali mislim da to neće imati nikakvog efekta, jer ovo više nije incident, ovo je postalo pravilo, da se ljudi osuđuju pre nego što se dođe, ne do kraja suđenja, nego čak do kraja istražnog postupka”, ocenjuje Obradović.\nStara tema, novi akteri\nTema hapšenja nije nova, ona se prakticira u političkim obračunima još od '90-ih godina, od čuvene najave hapšenja tadašnjeg kosovoskog političara Azema Vlasija na mitingu u Beogradu. Sećate se onog čuvenog Miloševićevog pitanja, 'Šta ste rekli, ne čujem vas?', nakon masovnog skandiranja “uhapsite Vlasija”, da bi im obećao skora hapšenja i da bi, najzad, “po želji naroda”, Vlasi zaista i bio uhapšen dva-tri dana kasnije.\nNakon toga nije bilo više na mitinzima najavljivanje hapšenja, njih su zamenili tiražni mediji .\nDakle, od tog slučaja pa nadalje, kaže sociolog Srećko Mihajlović malo-malo pa se borba protiv najrazličitijih oblika kriminala, po potrebi, uvodi na političku scenu, naročito pred izbore. Ipak, ova predizborna kampanja se donekle razlikuje.\n“U predizbornim kampanjama se hapšenja takođe koriste, mada nikada do sada to nije bila glavna tema kampanje. Izgleda da je ova kampanja obeležena upravo hapšenjima. Pri tom, da se razumemo, hapšenja su potrebna, ovo je jedna zemlja gde je lopovluk i razbojništvo nešto što je gotovo stvar svakodnevice. Međutim, ako se hapšenja stave u funkciju kampanje i ako se ona povećavaju u vreme kampanje, onda je vrag odneo šalu”, kaže Mihajlović.\nDoduše, glavni akteri javno peru ruke od onih koji dovode u vezu skorašnje izbore sa privođenjem Dačićevog bivšeg šefa kabineta, čuvajući se za sada otvorenog sukoba.\nDačiću se ne bi isplatio otvoren sukob sa popularnim predsednikom naprednjaka Aleksandrom Vučićem, a ovaj potonji bi da pokaže da on ne vlada Srbijom, čitaj svim institucijama, kako mu to spočitavaju politički neistomišljenici. Tako Dačić izjavljuje da ovaj slučaj nema naročito nikakve veze sa Vučićem, dok predsednik Naprednjaka tvrdi da se to tiče institucija i zakona a da su oni iznad i Srpske napredne stranke i Socijalističke partije Srbije.\nŠta iskusni tumač predizbornih poteza političkih aktera, Srećko MIhajlović, kaže povodom slučaja Lazarević:\n“Ja samo mogu da kažem da je čudna koincidencija da se upravo uz razračunavanje sa Socijalistima, kako od strane Naprednjaka tako i ostalih političkih stranaka, sve to dešava. E ta koincidencija je nešto što može da skrene pažnju javnosti na moguću zloupotrebu hapšenja institucije policije i institucije suda”, komentariše Srećković.


Optužnica protiv bivših rukovodilaca fabrike deterdženta “Dita” – Haber.ba\nOptužnica protiv bivših rukovodilaca fabrike deterdženta “Dita”\nKantonalno tužilaštvo u Tuzli podiglo je optužnicu protiv dva bivša direktora fabrike deterdženata “Dita”, te rukovodioca Privredno – računarskog sektora, zbog zloupotrebe položaja.\nFabrika "Dita" - Nezavisne.com\nOptuženi su Abdulah Šahmanović (67), direktor “Dite” u periodu 2005. godine, Adnan DŽidić (44), direktor preduzeća od septembra 2005. do 2012. godine, te Sead Pašić (38), rukovodilac Privredno – računarskog sektora 2009. i 2010. godine, prenosi Srna.\nOni su optuženi za krivično djelo zloupotreba položaja i ovlaštenja, a u vezi sa određenim odlukama koje su donosili tokom poslovnog odnosa “Dite” sa firmom “Lora” iz Sarajeva koja je bila generalni distributer proizvoda “Dite” od 2005. do 2012. godine.\nU optužnici je navedeno da su Šahmanović i DŽidić odlukama koje su donosili kršili odredbe Pravilnika o načinu i uslovima formiranja cijena proizvoda prema generalnom distributeru, te u slučaju Džidića i odredbe Ugovora o distribuciji u vezi sa povratom robe, čime su pribavili imovinsku korist “Lori”, a oštetili “Ditu” za određeni iznos.\nIz Tužilaštva Tuzlanskog kantona saopšteno je da će uskoro biti donesene odluke o prijavi protiv četiri člana Nadzornog odbora “Dite” u periodu od 2005. do 2012. godine, koji su prijavljeni za nesavjesno privredno poslovanje, odnosno za eventualnu odgovornost za gubitke u poslovanju.\nTeme:DITA Tuzla, fabrika, optužnica, rukovodioci


ODLUKE SA ELEKTRONSKE SEDNICE UO ZSiK RSS | Zajednica Sudija i Kontrolora RSS\nNa 21. elektronskoj sednici UO ZSiK RSS, održanoj 15. juna 2022. godine, UO ZSiK RSS doneo je sledeće odluke:\nDa se zbog još nedefinisanog termina početka takmičarske 2022-2023 godine i zahteva ARKUS lige da se seminar održi 15 dana pre početka sezone ne održi kamp sudija i kontrolora sa lista SUPER A i SUPER B lige.\nNovi termin održavanja Kampa za perspektivne sudije je od 22. jula do 24. jula u hotelu Šumarice, Kragujevac.\nDa perspektivni sudijski parovi iz Republike Srpske koji će na osnovu saradnje 2 nacionalna saveza (RSS i RSRS) biti gosti kampa perspektivnih sudija u Kragujevcu nemaju obavezu plaćanja kotizacije.\nDa se predloži predsedniku Skupštine ZsiK RSS da se, zbog uštede sredstava redovna sednica Skupštine ZsiK RSS održi u terminu jesenjeg seminara.\nDa se odbija zahtev sudije Dejana Pavlovića u kome je tražio da mu se odobri da nastavi da obavlja dužnost rukometnog sudije suprotno važećim normativnim aktima.


Oettinger 500R - AutoExclusive - Auto vesti, Novi, Luksuzni, Polovni automobili...\nVW specijalista Oettinger je otkrio najjači Golf do sada na ovogodišnjem Wörthersee događaju...\nSa 511ks iz turbo motora, Oettinger 500R, ograničene serije, ima performanse superautomobila.\nZahvaljujući odnosu težine i snage od 2,83kg na 1ks i pogonu na sva četiri točka, sposoban je da ubrza od 0 d 100km/h za 3,4 sekunde i da dostigne maksimalnu brzinu od preko 300km/h.\nIspod haube se nalazi nadograđeni 2.5 TFSI turbo motor iz Audija, koji dolazi sa mnoštvom unapređenja, modifikovanim turbo punjačem i remapiranom ECU jedinicom.\nUsis vazduha obezbeđuje VWR, a sistem vodenog hlađenja je takođe zamenjen. Kao rezultat ovih modifikacija i drugih unapređenja, motor proizvodi 511ks na 6100 obrtaja i 680Nm obertnog momenta na 3600 obrtaja.\nBaziran je na aktuelnom modelu VW Golf R, a razvijen je za tri i po meseca. Dolazi sa agresivnim body kitom koji ga čini 100mm širim nego proizvodni model.\nOettinger 500R se kreće na podesivoj Clubsport suspenziju sa tehnologijom iz KW-a. Automobil prikazan na Wörthersee događaju i na 20oinčnim ATS točkovima na kojima su Dunlop Sport Maxx 275/25 R20 gume.\n500R doalzi sa kabinom koja je sva u koži sa crnom Alcantarom na sedištima i narandžasim šavovima.\nCene još uvek nisu objavljene, ali Oettinger je najavio da bi cena mogla da krene od 150 000€.


S vremena na vreme se pojavljuju naučni radovi koji dižu veliku prašinu. U jednom takvom nedavno je objavljeno da bi kriterijum za određivanje toga šta neko nebesko telo čini planetom trebalo...\nBoravak Plutona u znaku Jarca traje od 2008. i biće tu do 2023. godine. Ovaj tranzit predstavlja mnoge astrološke slike i scenarije, ali, jedan od njih, ako bismo ga bukvalno preveli s astrološkog...\nVIDEO: Put do Plutona u 16 sekundi\nViše od mesec dana otkako je NASA letelica "Novi horizonti" proletela pored Plutona, napravljen je i video tog istorijskog putovanja. Snimak kompresuje dva sata letenja u 16 najlepših sekundi.\nPogled na Pluton izbliza: Planine od leda visoke 3.000 metara\nPluton ima čitave planine od leda visine 3.300 metara, a postoje i znaci geološke aktivnosti, pokazuju snimci koje je poslao svemirski brod "Novi horizonti". Naučnici su objavili prve snimke koje...


Dodik: Izetbegović nema vojsku, niti policiju, on samo sanja o ratu – Livno Novine\n“Nema vojsku, niti policiju. Da bi Oružane snage BiH bile upotrijebljene, odluku mora da donese Predsjedništvo BiH, a ako bi htio da upotrijebi policiju u Federaciji BiH /FBiH/ tu odluku moraju donijeti i Hrvati, a on tu odluku nema”, rekao je Dodik novinarima u Modriči.\nDodik je naglasio da bi svaka Izetbegovićeva akcija koja podrazumijeva oružje bila nelegitimna, odnosno da legitimitet nemaju “njegovi snovi o ratu, koji povremeno najavljuje”, prenosi Srna.\nPredsjednik RS rekao je i kako je RS jedina koja ima legitimnu nadležnost nad određenom oružanom strukturom, a to je nad svojom policijom.\nKomentirajući izjavu Izetbegovića da BiH neće trošiti novac na kupovinu raketnih sustava i aviona, ali da će zaokružiti proizvodnju municije za tržište, ali i za, kako je rekao, ne daj Bože, Dodik je naveo da je riječ o “nekom hvalospjevu Izetbegovića”.\nOn je podsjetio da je naporima međunarodne zajednice u Srpskoj uništena sva namjenska industrija, dok je u FBiH ostalo šest tvornica naoružanja i municije koje i danas rade.\n“On /Izetbegović/ nema potencijala i ne može mu pomoći ni 16 tvornica, a kamoli tih šest”, rekao je Dodik.


Ministri EU: Sankcije Rusiji zbog Navaljnog, ali i saradnja gde ima interesa | Insajder\nObjavljeno: 22.02.2021 | Ažurirano: 22.02.2021\nRusija se usmerava ka autoritarnoj državi i želi sukobljavanje sa EU zbog hapšenja opozicionara Alekseja Navaljnog, a Evropska unija odlučila je da zavede sankcije ruskim zvaničnicima koji su odgovorni za represiju prema Navaljnom, izjavio je danas visoki predstavnik EU Žozep Borel.\nBorel je rekao da je to jednoglasna odluka šefova diplomatija EU i da će sankcije biti utvrđene i u roku od najduže nedelju dana stupiti na snagu.\n"Rusija nije više zainteresovana za saradnju s EU, već želi sukobljavanje i odustajanje od saradnje s Evropskom unijom, zato su šefovi diplomatija EU odlučili da se odupru Rusiji kad je reč o njenom kršenju međunarodnog prava i ljudskih prava", stavio je do znanja Borel.\n"Odlučili smo", dodao je on, "da se odupremo i pritisku Rusije na nas, uključujući dezinformisanje i sajber udare, ali i da sarađujemo (s Moskvom) kad za to postoje uzajamni interesi".\nKad je reč o pitanju uhapšenog ruskog opozicionara Alekseja Navaljnog, Borel je rekao da su ministri EU doneli odluku da se uvedu "restriktivne mere" za one ruske zvaničnike koji su odgovorni za njegovo hapšenje i represiju i zato će prvi put biti primenjen "globalni režim ljudskih prava Evropske unije".\nMinistri su takođe odlučili da "više učine za one koji u Rusiji brane političke slobode".\n"A istovremeno moramo naći način da izbegnemo stalno sukobljavanje sa susedom koji je nažalost odlučio da deluje kao protivnik", predočio je visoki predstavnik Unije.\nBorel je, posle nedavne posete Moskvi i vidljivog neslaganja sa šefom ruske diplomatije Sergejom Lavrovim oko "slučaja Navaljni" rekao da će predložiti nove sankcije Rusiji, jer je Moskva odlučno i kao neprihvatljivo uplitanje u unutrašnje poslove Rusije odbacila sve kritike EU na hapšenje i osuđivanje na zatvor opozicionara Alekseja Navaljnog, a Lavrov je izjavio da je "Evropska unija postala nepouzdan partner".\n"Razočaravajuća je odluka koju je Savet za spoljne poslove (EU) usvojio 22. februara pod izmišljenim izgovorom kako bi pripremio nove nezakonite i jednostrane sankcija protiv ruskih građana", navodi se u saopštenju ruske diplomatije.


DPK: Kosovo ugroženo rastućim cenama energije - Gorapress.net\n09.10.2021. u 18:55\nDPK: Kosovo ugroženo rastućim cenama energije\nDemokratska partija Kosova izražava zabrinutost u vezi sa izveštajima o energetskoj krizi na Kosovu.\nPutem saopštenja za javnost, DPK navodi da poslednjih meseci u čitavoj Evropi cene električne energije se vrtoglavo povećavaju, vlada je nemarna i nije preduzela ništa za rešavanje energetske krize koja preti Kosovu.\n"Kosovo nema kapacitete za proizvodnju električne energije za podmirivanje potreba u zimskom periodu, kada je potrošnja najveća i da je zavisno od susednih zemalja, bilo da se radi o kupovini ili uvozu električne energije, zbog čega je vlada trebalo da osigura ugovore o kupovini energije u periodu dok je cena na energetskim berzama bila niska, jer je sada tri puta skuplja", navodi se u saopštenju i dodaje da ova međunarodna kriza ugrožava ekonomsku stabilnost i samu nacionalnu bezbednost.\nTakođe, DPK najavljuje da ako Vlada ne preduzme hitne mere, ova situacija će naneti ozbiljnu štetu kosovskim preduzećima.\n"Vlada Kosova ne samo da je pokazala da je nesposobna i neodgovorna za rešavanje loše energetske situacije, već je preduzela i štetne radnje u oblasti energetike. Neuspeh projekta izgradnje elektrane 'Novo Kosovo' i blokiranje projekta izgradnje gasovoda i gasne elektrane u suprotnosti su sa interesom Kosova za sticanjem energetske nezavisnosti, povećanjem i diverzifikacijom resursa za proizvodnju energije", kaže se dalje u saopštenju DPK.\nDPK poziva Vladu Kosova da bude odgovorna i da što je pre moguće sklopi ugovore o kupovini i prenosu energije po najpovoljnijoj ceni i da se maksimalno posveti upravljanju električnom energijom, smanjenju i rasipanju električne energije, kao i povećanju rezervi ugljovodonika.


Kik boks savez Srbije - Početak\nObaveštenja i razno\nSrpski borci briljirali n...\nPokrajina stipendira kik ...\nPRVENSTVO SRBIJE - SENTA ...\nUspeh reprezentacije na S...\nOdržano Prvenstvo Beograd...\nOdržana redovna Skupština...\nPRVENSTVO SRBIJE - RUMA 1...\nPRVENSTVO SRBIJE - VRANJE...\nIzabran novi predsednik K...\nPoziv na učešće na semina...\nUspešno završen Srbija Op...\nBalkansko prvenstvo - svečano otvaranje\nBalkansko prvenstvo za seniore održaće se u Beogradu od 27. do 29. maja. Takmičenje će se održati u Sportskom centru „Šumice“, a uz selekciju Srbije učestvovaće i nacionalni timovi Slovenije, Hrvatske, Bosne i Hercegovine, Bugarske, Grčke, Makedonije, Crne Gore i Rumunije. Šampionat Balkana će se održati u četiri discipline kik boksa: lou kiku, K-1 stilu, semi kontaktu i kik lajt kontaktu.\nOpširnije: Balkansko prvenstvo - svečano otvaranje\nOpširnije: Sastav Srbije za Balkansko prvenstvo\nKonovalov i Hajduković najbolji\nU hramu zemunskog sporta, hali „Pinki“ održano je Prvenstvo Srbije u disciplini ful kontakt za kadete i juniore – Trofej Beograda. Učestvovalo je oko 150 takmičara, Šampionat se odvijao na dva ringa, a pokrovitelj je bio Gradski sekretarijat za omladinu i sport. Epitet najuspešnijeg kluba poneo je Novi Pazar kome je pripao i veliki pehar koji je obezbedio Gradski sekretarijat.\nOpširnije: Konovalov i Hajduković najbolji\nTrofej Beograda u Pinkiju\nU hramu zemunskog sporta, hali „Pinki“ u subotu, 14. maja održava se Prvenstvo Srbije za kadete i juniore u disciplini ful kontakt.\nNekadašnji Memorijalni turnir „Mića Marković“, ustanovljen u znak sećanja na jednog od najboljih trenera kik boksa koji se istakao upravo u radu sa mladima, održava se već devet godina. Kao turnir u okviru koga se nadmeću pripadnici mlađih kategorija, ušao je i u program Gradskog sekretarijata za omladinu i sport i dobio dodatak „Trofej Beograda“.\nOpširnije: Trofej Beograda u Pinkiju\nBorislav Pelević jednoglasno\nNiš i Polugić najbolji\nKik lajt kontakt u Šumicama\nWAKO Pro Gran Pri: Madjarska - Hrvatska\nBogojević i Vojvodina najbolji\nK1 A klаse u Novom Sadu\nZvezda najbolja u Nišu\nMilenković brani pojas Evrope\nB klasa u Nišu\nZagrevanje za Rumune\nSrbija - Grčka na EUROSPORTU\nNikola Stošić najbolji\nPrvenstvo Srbije A klasa\nStrana 141 od 149\nposlednja izmena 30.03.2018.


Izveštaji o Sari i Salimu (2018) - HBO Srbija\nIzveštaji o Sari i Salimu THE REPORTS ON SARAH AND SALEEM\nRežiser: Muayad Alayan\t 2018 | 127 minuta\nPalestinac i Izraelka primećeni su zajedno na pogrešnom mestu u pogrešno vreme. Otkrivena je njihova vanbračna afera, što izaziva katastrofalan niz događaja koji ih primoravaju da se nose sa mnogo većim problemima od rasturenih brakova.\nSarina i Salimova veza sastoji se od tajnog seksa u kombiju, nekoliko puta nedeljno, kad Sara zatvori kafić, a Salim obavi sve isporuke. Možda bi bilo bolje da se nisu upuštali u to – oboje su u braku i rizikuju da naruše porodičnu sreću. Afera je još opasnija pošto je ona Jevrejka, a on Palestinac. U podeljenom Jerusalimu to nije samo njihova lična stvar. Sara i Salim viđeni su zajedno u klubu u Vitlejemu, a ubrzo potom njemu su počeli da dišu za vratom pripadnici službi bezbednosti obeju sukobljenih strana. Obična vanbračna afera postaje špijunska senzacija koja ima dodatnu političku dimenziju s obzirom na to da je Sarin muž visokorangirani oficir izraelske vojske.


U Novom Pazaru Hadžibulić i Sise presudili Napretku - KruševacGrad\nFK Napredak prvenstvo Super lige Srbije završio porazom od Novog Pazara sa 2:1. Utakmica, međutim, za Kruševljane nije imala takmičarski značaj s obzirom na obezbeđen superligaški status, a sezonu su završili na 11. mestu\nUtakmicu poslednjeg kola Super lige Napredak je odigrao rasterećen briga oko opstanka, za razliku od domaćeg Novog Pazara koji ji bio pod imperativom pobede. Novopazarci su imali više inicijative, a ofanzivniju igru krunisali su sa dva gola – u 24. na asistenciju Sisea strelac je bio kapiten Semir Hadžibulić, dok je u 53. minutu Abdulaj Sise povećao prednost domaćina na 2:0.\nUtakmica time nije rešena, jer Napredak očigledno nije želeo da igra podređenu ulogu, pa je rezervista Luka Milunović zakomplikovao stvari golom u 85. minutu za 2:1. Ispostavilo se da će to biti i konačan rezultat utakmice, kojim je i domaći tim sačuvao superligaški status.\n– Mi smo imali borbu do prošlog kola, Novi Pazar do ovog. Mislim da smo ušli malo bojažljivo u utakmicu, nedostatak nekih igrača koji su se povredili na poslednjoj utakmici napravio nam je problem. Novi Pazar je pobedio i čestitam im na tome – rekao je posle utakmice šef Napretkove struke Milan Đuričić.\nNapredak je ovogodišnje prvenstvo završio na 11. mestu tabele Super lige, u kojoj će igrati i dogodine, sa 50 osvojenih bodova. U 38 odigranih kola, Kruševljani su izborili 14 pobeda, osam nerešenih rezultata i 16 poraza, sa 44 postignuta i 51 primljenim golom.\nŠampionsku tutulu je osvojila Crvena zvezda, oborivši dva rekorda – po broju osvojenih bodova (108) i broju postignutih golova (114), a u Prvu ligu se seli šest ekipa: Rad, Javor Matis, Inđija, Zlatibor, Mačva i OFK Bačka.\n13.06.2021 0 144\n10.06.2021 0 151\n08.06.2021 0 227\n08.06.2021 0 276\n30.05.2021 0 52\n17. juna 2021., 19:12


Vlada CG: Nije uveden policijski čas, samo zabrana kretanja - Svet - Dnevni list Danas\nPočetna » Svet » Vlada CG: Nije uveden policijski čas, samo zabrana kretanja\nVlada CG: Nije uveden policijski čas, samo zabrana kretanja\nCrnogorska vlada saopštila je danas da nisu tačne tvrdnje da je uveden policijski čas iako je ograničeno kretanje ljudi svakog radnog dana od 19.00 do pet sati ujutro a vikendom od 13.00 do 5 časova.\n4Piše: Beta 31. marta 2020. 10.54\nNovim privremenim merama crnogorskog Nacionalnog koordinacionog tela za zaštitu građana od korona virusa uvedene su strože mere koje su odmah počele da se primenjuju, a deo opozicije, nevladinog sektora i pravnika ih je kritikovao, posebno jer nije uvedeno vanredno stanje.\nTako je zabranjen izlazak iz stanova i kuća od 19.00 do 5 sati ujutro od ponedeljka do petka. Vikendom će mera važiti od subote u 13.00 do ponedeljka u 5 sati ujutro.\n„Netačne su tvrdnje Demokratskog fronta da je Vlada uvela policijski čas, i da su mere koje se donose radi suzbijanja epidemije korona virusa nezakonite“ saopšteno je danas iz Vlade Crne Gore.\nU saopštenju se navodi da je Svetska zdravstvena organizacija proglasila globalnu pandemiju korona virusa 11. marta, a u Crnoj Gori je epidemija proglašena 26. marta ove godine.\nIz Vlade su naveli da je članom 39 Ustava Crne Gore moguće ograničiti slobodu kretanja ako je to potrebno za sprečavanje širenja zaraznih bolesti; da su članom 55 Zakona o zaštiti stanovništva od zaraznih bolesti propisane mere ograničenja kretanja u području zahvaćenom epidemijom zarazne bolesti.\nVlada je dodala da je Nacionalno koordinaciono telo za zarazne bolesti takođe predviđeno zakonom, a da naredbe ne donosi Vlada niti Nacionalno koordinaciono telo, nego Ministarstvo zdravlja na predlog Instituta za javno zdravlje.\nPrema navodima iz Vlade, nema dakle policijskog časa – već se život, rad i kretanje odvijaju na način primeren aktuelnoj opasnosti i zaštiti zdravlja i života građana.\n„Ako neki politički subjekt ne može da se prepozna kao deo ovog sveobuhvatnog, odgovornog i humanog procesa, u kojem, verujemo, svi treba da budemo jedno i zajedno, ostaju mu na raspolaganju pravna sredstva i sudovi, kao mogućnost provere da li su odluke Ministarstva zdravlja zasnovane na Ustavu i zakonu“, navode iz Vlade.\nPravnici nisu saglasni u odluci da li je Nacionalno kordinaciono telo imalo zakonsko i ustavno utemeljenje da ogranički kretanje a da pre toga nije uvedeno vanredno stanje.\nKorona virus, Vlada Crne Gore, zabrana kretanja\nDa, nije zabranjeno pušenje, samo nije dozvoljeno pripaljivati cigarete, uvlačiti dim…\n31. marta 2020. u 11.22\nNije šija – no je vrat!\n31. marta 2020. u 11.32\nBije sija nego vrat. Ta mera se zove policijski cas ili Crnogorci imaju novu rec?\n31. marta 2020. u 13.43\nPotpuno ispravno…zna se ko je i kada upotrebljavao termin„policijski cas“…Odvratan izraz.


PREDSTAVA - Milunka Savić 100 godina kasnije\nPočetna/KATEDRA/PREDSTAVA – Milunka Savić 100 godina kasnije\nSana Life 5. decembra 2018.\tKATEDRA, TRADICIJA, UMETNOST Ostavite komentar\nLjiljana Blagojević, urednica pozorišnog programa u NKC kaže da je ova predstava ujedinila tri važne insitucije i da očekuje da to bude samo početak dugoročnije saradnje.\nNeustrašiva usvakoj borbi, najviše poznata kao bombaš, biva ranjavana i njena tajna se otkriva. Vojska staje uz nju i iako je u suprotnostima sa vojnim pravilima, zadržavaju je u jedinici. Biva ranjavana čak devet puta, u sedam godina ratovanja, dobija čak dvanaest medalja, a posle demobilizacije rađa devojčicu, usvaja još tri ćerke i više od tridesetoro dece hrani, podiže, školuje…\nPredstava je proglašena za najbolju na Međunarodnom festivalu u Zemunu 2015.\nZlatna kolajna publike “Siniša Dašić”.\nNagrada “Zlatni vitez” na međunarodnom festivalu u Moskvi 2015.\nOznakecentar Dom komanda kopnena Kulturni Milunka niški Savić vojska vojske\nPrethodni Zašto niste uvek siti nakon jela? Dijetetičar ima odgovor\nSledeći ALEKSANDAR SPASIĆ – pejzaži mog detinjstva


Razlièite reakcije na predlog o kantonizaciji Kosova - 2004-03-03\nPredsednik Nove Srbije i ministar za kapitalne investicije u novoj Vladi Velimir Ilic rekao je da je taj oblik kantonizacije vec je predlagala Evropska unija na jednom od sastanaka i zatim objasnio da to znaci da Srbi u opstinama gde zive i imaju vlast sto vise vezu za Srbiju.\nPredsednik Demokratske stranke Boris Tadic kaze da je stav njegove stranke da ako Pristina ima pravo da trazi autonomiju od Beograda, srpske enklave imaju pravo da traze autonomiju u odnosu na Pristinu. Premijer Kostunica naveo je pogresan redosled poteza jer plan kantonizacije bez odredjenih elemenata bezbednosti nije moguce izvrsiti, smatra Tadic. Prvo se mora obezbediti bezbednost pa tek onda se moze govoriti o popvratku nasih gradjana na Kosovo i Metohiju, kaze Tadic uz ocenu da do sada nije bilo dovoljno reci o elementima bezbednosti niti je ralisticno prikazana slika stanja na Kosovu.\nPovodom predloga Vojislava Kostunice o kantonizaciji ili podeli Kosova na entitete oglasio se i predsednik Koordinacionog centra za Kosovo i Metohiju Nebojsa Covic. U dosadasnjim razgovorima sa Kostunicom na tu temu nije bilo nesporazuma a od daljih razgovora zavisice moje dalje angazovanje na resavanju problema na Kosovu, rekao je Covic. Entiteti i kantoni jedni sa drugim ne idu, a princip »leopardove kozze« nigde se na Balkanu nije pokazao uspesnim, rekao je Covic. Mi smo za jedinstveno Kosovo i Metohiju u okviru Srbije, nismo za podelu te Pokrajine, ali jesmo za multietnicko Kosovo i Metohiju u kome entiteti imaju svoj cilj – ocuvanje svih etnickih zajednica, rekao je Nebojsa Covic.


Izvor: RTS, 15.Jun.2021, 11:24\nFabrika za proizvodnju auto-delova "Teklas" u Vladičinom Hanu dobar je primer poslovanja stranih investitora u Srbiji. Ova fabrika uspešno radi skoro šest godina, ali godina pandemije koronavirusa je i za njih bila najteža u poslovanju. Smanjili su obim proizvodnje, izvoz, ali zadržali kontinuitet i radnike, i investiraju u nove pogone.\nRade punim kapacitetom u tri smene, oko 1.100 radnika "Teklasa" je na svojim radnim mestima svakodnevno, iako su tokom >> Pročitaj celu vest na sajtu RTS << pandemije koronavirusa neki radili od kuće, bili na plaćenom odsustvu ili bolovanju. U fabrici se radi uz poštovanje svih propisanih mera bezbednosti.\n"Sve je savršeno, maske imamo na ulazu u kompaniju, dezinfekciona sredstva su svuda po proizvodnji, ve-ceu, menzi, takođe rukavice zaštitne", kaže radnica Dragana Pešić,.\nIako su imali 20 miliona evra manje od planiranog dobitka, uspeli su da zaposle nove radike, povećaju obim, automatizuju proizvodnju i radnicima redovno isplaćuju zarade.\n"Plate su redovne i sasvim dovoljne, tako da to je jedna velika i pozitivna stvar što se mene tiče", ističe radnik Mihajlo Stanković.\nMiloš Nikolić, vođa proizvodnog tima u "Teklasu", navodi da je svim radnicima obezbeđen prevoz do posla i sa posla kući, hrana, topli obrok u krugu firme. Takođe, dodaje, postoje i bonusi za radnike koji dolaze kontinuirano na posao.\nMesečno proizvedu 350.000 komada creva za rashladne uređaje automobila, završili su automatsko skladište robe i započeli nove investicije.\n"Bilo je teško, smanjili smo proizvodnju, neke radnike poslali kući, ali ih nismo otpuštali. Započeli smo investiciju za proizvodnju kaučuka koju završavamo do kraja ove godine. Porudžbine su se vratile na normalu, i dalje sarađujemo sa velikim svetskim proizvođačima automobila i planiramo da do kraja godine ostvarimo obrt od 60 miliona evra", naglašava Erdžan Alinmaz, direktor "Teklasa".\nU planu je proširenje kapaciteta u fabrici kao i otvaranje novih pogona u Vranju i zaposlenje radnika.


Novosadski sajam izabrao najbolje u agrobiznisu\nBack PRIVREDA INSTITUCIJE Novosadski sajam izabrao najbolje u agrobiznisu\nponedeljak, 14 maj 2012 17:43\nKomisija za priznanja “Najbolji u Agrobiznisu” Direkcije za ocenjivanje kvaliteta Novosadskog sajma na 79. Međunarodnom poljoprivrednom sajmu, u sastavu: predsednik prof. dr Radovan Pejanović, Poljoprivredni fakultet, Novi Sad, član Siniša Lazić, podpredsednik Skupštine AP Vojvodina i sekretar Mr.Miroslav Plančak, Novosadski sajam A.D. je na osnovu pristiglih i pregledanih prijava, a na osnovu Pravilnika za nagradu “Najbolji u Agrobiznisu”, dodelila sledeća priznanja, Pehar Novosadskog sajma, firmama i pojedincima.\nProf.dr Dragoslav Petrović, Vlada Vojvodine i Univerzitet Novi Sad, priznanje je zaslužio za projekte uvođenja visokih tehnologija u Agroindustriji Vojvodine.\nDirektor Instituta za ratarstvo i povrtarstvo, Novi Sad, prof. dr Borislav Kobiljski, dao je izuzetan doprinos razvoju semenske proizvodnje, što se vidi u svim segmentima poslovanja ove vodeće semenske kuće u Srbiji.\nMarija Desivojević-Cvetković, Delta Holding Beograd, nagrađena je za implementaciju novih tehnologija u voćarstvu i stočarstvu.\nNeumorni Jaroslav Stupavski, pomoćnik predsednika i generalni director MK Grupe, Beograd, sa razlogom je proglašen za najboljeg menadžera u agrobiznisu, a rezultati firmi koje je preuzela ova kompanija, velikim delom se pripisuju upravo njemu.\nProf. dr Dragica Stojanović, Naučni institut za veterinarstvo, Novi Sad nagrađena je ovim priznanjem za višegodišnji uspešan naučno-istrazivački i specijalistički rad u oblasti veterinarske medicine.\nZa postignute rezultate u oblasti naučno-stručnog rada, priznanje su zaslužili i dr Saša Stevanović iz Novog Sada, autor knjige “Agrobiznis šansa Srbije” i dr. sci. Aleksandar Lončarević, Naučni institut za veterinarstvo, Beograd, čija je delatnost ispoljena u oblasti zdravstvene zaštite svinja.\nPoljoprivredna škola sa domom učenika iz Futoga je primer jako dobre srednjoškolske ustanove, koja svoje đake odlično priprema za nastavak studija ili za direktno uključivanje u proizvodnju, a ovoga puta, priznanje je dobila za razvoj centra za organsku proizvodnju.\nAD “Dnevnik- Poljoprivrednik”, Novi Sad, jedan od vodećih brendova kada je novinsko-izdavačka delatnost u pitanju i stalno praćenje dešavanja u ovoj oblasti privrede, nagrađen je za godišnje izdanje knjige “Poljoprivredni kalendar”, a naučni časopis “Agroekonomika”, koji izdaje Poljoprivredni fakultet u Novom Sadu, a uređuje prof.dr Radovan Pejanović, za doprinos teorijskom osmišljavanju Agrobiznisa.\nZa obrazovanje kadrova u Agroprivredi, pehar Novosadskog sajma pripao je Visokoj ekonomskoj školi strukovnih studija u Peći.\nInstitut za ekonomiku u poljoprivredi, Beograd, nagrađen je za Naučni rad “Studije o strateškom planiranju Mesnih zajednica Glogonj, Jasenovo i Zablaće”; “Hollo Company” DOO, Doroslovo,\nza izuzetan doprinos razvoju farmerstva u region; “Toping Danubia Kft”, Budimpesta i “Hollo Company” DOO, Doroslovo, za razvoj genetike međunarodnog TOPIGS uzgojnog programa.\n“FSH Komponenta”, Ćuprija, proglašena je za najbolju kompaniju u proizvodnji hrane za životinje; “Bonida-Agrar” d.o.o, Ruski Krstur, za najbolju kompaniju u oblasti stočarske proizvodnje; DOO “Bonesa”, Bar, Crna Gora za proizvodnju, pakovanje i distribuciju poljoprivrednih proizvoda uz primenu savremene tehnologije, a beogradski “ITN”, za transfer i razvoj novih tehnologija u proizvodnji i preradi hrane.\n“Zlatiborac” DOO, Beograd i ovom prilikom nije mimoišlo priznanje. Ovoga puta “Zlatiborac” je izabran za najbolji brend u Srbiji u 2012. godini.\nOpština Vrbas, dobitnik je pehara u oblasti zaštite životne sredine i ekologije i u oblasti investicionih projekata u ruralnom razvoju.\n“Iterkomerc” AD Beograd, imao je izuzetne rezultate u proizvodnji, preradi i izvozu poljoprivrednih proizvoda.\n“MK Goup”, Beograd, kompanija čije firme beleže izuzetne rezultate u poljoprivrednoj proizvodnji, sa razlogom je izabrana za najbolju Regionalnu kompaniju u oblasti poljoprivredne proizvodnje.\nKompanija “13 Jul - Plantaže”, Podgorica, Crna Gora, dobitnik je dva pehara i to: za Regionalnog lidera u proizvodnji vina, lozove rakije, vinskog i stonog grožđa autohtonih sorti i\nza najbolji Regionalni brend.\nNaftna industrija Srbije, Novi Sad, nagrađena je peharom Novosadskog sajma za izuzetan doprinos u sprovođenju sistema zaštite životne sredine i ekologije, dok je poljska “Biolinija Juliusz Sumorok” iz Laska, ovo priznanje zaslužila za implementaciju organske prihrane zemljišta, stoke i sektora ekologije programa Biosa.\nPriznanje nagrađenima biće svečano uručeno 17. maja u Srpskom narodnom pozorištu u Novom Sadu, na završnoj manifestaciji “Veče šampiona”.


Mađarska: Ministar unutrašnjih poslova sazvao glavne policijske kapetane zbog migracionog pritiska | Vajdaság MA\nMađarska: Ministar unutrašnjih poslova sazvao glavne policijske kapetane zbog migracionog pritiska\nFotó: arhivski snimak\nMinistar unutrašnjih polova Mađarske Šandor Pinter je u ponedeljak u Bačalmašu sazvao vanrednu konferenciju glavnih policijskih kapetana zemlje zbog jačanja migracionog pritiska na šengenskoj deonici mađarske granice – saopštilo je resorno ministarstvo.\nU saopštenju se kaže: sastanku su prisustvovali glavni direktor za javnu bezbednost Ministarstva unutrašnjih poslova, državni glavni policijski kapetan i njegovi zamenici, glavni policijski kapetani Budimpešte i županija, kao i policijski funkcioneri istog ranga.\nGlavni policijski kapetani županija Bač-Kiškun i Čongrad, odnosno rukovodilac Nacionalnog istražnog biroa su podneli izveštaje o situaciji na granici i nastupu protiv krijumčara ljudi. Izveštaji su sadržali i nove mere, koje su uvedene u interesu zaštite granice, jer su se pojavili i novi načini pokušaja ilegalnog prelaska iste.\nSve veći broj ilegalaca provaljuje u železničke kontejnere i skriva se u njima. Ministru je detaljno predstavljen način na koji se takvi slučajevi mogu otkriti.\nPrema saopštenju ministarstva su na sastanku analizirani statistički podaci koji se odnose na migraciju, a oni u svakog pogledu pokazuju rastuću tendenciju. Značajna je i promena u strukturi ilegalnih migranata po državljanstvu. Do sada su krijumčari ljudi iz 16 zemalja pokušali protivpravno prokrijumčariti na teritoriju Evropske unije državljane 47 zemalja. Najstariji uhapšeni krijumčar je imao 72 godine.\nMinistar se u centru granične kontrole u Bačalmašu lično uverio u uslove pod kojim vojnici i policajci izvršavaju svoje zadatke, potom je održao konferenciju na kojoj je odredio zadatke.\nDržavni glavni policijski kapetan Janoš Balog je govorio o tome da mađarska policija ume da izvrši obaveze koje Mađarska ima u pogledu zaštite šengenske granice. Dodao je da je zadatak policije i dalje da obezbedi uslove za legalan prelazak granice.\nGlavi direktor za javnu bezbednost Ministarstva unutrašnjih poslova Karolj Pap je u svetlu međunarodnih iskustava obaveštajnih službi i analiza FRONTEX-a naglasio da se mađarska policija mora pripremiti za trajno rešavanje migracionog pritiska. Ukazao je i na to da samo kompleksne mere mogu doneti uspeh u zaštiti granice i borbi protiv krijumčarenja ljudi.\nŠandor Pinter je u rezimeu istakao da se policija dobro pokazala u zaštiti granice i da društvo ceni njihov požrtvovani rad. Ponovo je dokazano da je odlična saradnja policijskih organa, vojske i građanske straže, rekao je ministar. Istovremeno je zahtevao da se u tu saradnju uključi što više ljudi i organizacija prisutnih na ovog deonici granice.\nPinter je rekao da očekuje učešće lokalnih stručnjaka i u analitičko-ocenjivačkom radu koji se odvija u Budimpešti, jer je u ovoj oblasti neizbežno potrebno poznavanje terena. Smatra opravdanim i da se na određeno vreme prekomanduju interventne jedinice koje služe u drugim delovima zemlje, jer će policajci tako imati mogućnost da steknu iskustvo za neke buduće zadatke.\nŠandor Pinter je rekao učesnicima konferencije da očekuje dalje rezultate od primene dronova, i izdao naređenje da se istraže i dodatne tehničke mogućnosti zaštite granice, koje su na drugim mestima već u primeni i dokazani – saopštilo je Ministarstvo unutrašnjih poslova Mađarske. (MTI)\nKonte: Ne treba pojas za spasavanje Italiji, nego... spasilački brod Evropi\nKultura: Narodno pozorište Subotica onlajn\nOrom i Čantavir: Saradnja za primer\nVojvodina: Trideset godina Demokratske zajednice... vojvođanskih Mađara\nPastor: Uvođenje totalnog policijskog časa bi bilo nepodnošljivo\nU Vojvodini se odgovorno pristupa vanrednim merama, zato u pokrajini ima manje zaraženih u odnosu na druge delove zemlje – izjavio je Ištvan Pastor u jutarnjem programu Subotičkog mađarskog radija. Predsednik Saveza vojvođanskih Mađara smatra da bi bilo nepodnošljivo za život da rukovodstvo Srbije uvede potpunu zabranu kretanja, što...\nPodignuta zastava Severne Makedonije u sedištu NATO u Briselu\nPodignuta je zastava Severne Makedonije, 30. članice NATO pred sedištem vojne alijanse u Briselu. Ceremonije podizanja zastave su istovremeno održane u Savezničkim zapovednim operacijama (SHAPE) u belgijskom gradu Mons i savezničkoj komandi u američkom Norfolku – saopštio je NATO u ponedeljak. Severna Makedonija je u petak postala 30....\nViše stotina miliona evra pomoći EU zemljama Zapadnog Balkana i istočnim partnerima\nEvropska unija daje više stotina miliona evra pomoći zemljama Zapadnog Balkana i istočnim partnerima u borbi protiv pandemije korona virusa – rečeno je u ponedeljak na video konferenciji za štampu Evropske komisije u Briselu. Zemlje Zapadnog Balkana – Albanija, Severna Makedonija, Bosna i Hercegovina, Crna Gora, Kosovo i Srbija –...


Srpska pšenica uskoro u Egiptu i Kini - Moje selo\nHome » Njiva » Srpska pšenica uskoro u Egiptu i Kini\nstefan\tјул 8, 2018\tNjiva\nSrpska pšenica mogla bi do kraja godine da nađe svoj put ka Egiptu i Kini, a u toku su pregovori za izvoz žita i u Indoneziju.\nTo kaže za Tanjug predsednik Udruženja „Žita Srbije“ Vukosav Saković.\n„U stalnim kontaktima smo sa Ministarstvom poljoprivrede, imamo obećanja da sve ide ubrzanim tokom, i da će ministarstvo učiniti sve da tokom ove godine dobijemo saglasnosti za izvoz na ta velika međunarodna tržišta“, kaže Saković.\n„Međutim, nema svrhe proizvoditi, ako nemamo kome da prodamo“, napominje Saković i podseća da se u Srbiji svake godine proizvede oko milion tona žita.\nTrenutno, objašnjava, Srbija nema pristup tržištima Egipta, Kine i Indonezije, ali ne zato što je naša pšenica lošijeg kvaliteta od nekih drugih proizvođača već, kaže, zato što su zemlje Dalekog istoka učinile mnogo na zaštiti svojih potrošača i „zakomplikovali“ proceduru ulaska pšenice na njihovo tržište.


08.07.2021 u 19:04\nUgljanin: Poslanici „Ujedinjene doline” priznaju nezavisno Kosovo\nPRIŠTINA – Predsednik Stranke demokratske akcije Sandžaka Sulejman Ugljanin rekao je danas prilikom susreta sa premijerom privremenih institucija u Prištini Aljbinom Kurtijem, da poslanici koalicije „Ujedinjena dolina - SDA Sandžak” priznaju „nezavisnost” i takozvanu „državu Kosovo”. Kurti je u Prištini zajedno sa Ugljaninom primio poslanike Skupštine Srbije iz koalicije „Ujedinjena dolina - SDA Sandžak” - Šaipa Kamberija, Enisa Imamovića, Nadiju Bećiri, Mirsada Hodžića, Agjenda Bajramija i Selmu Kučević. Kako je preneo Kosovo onlajn, Ugljanin je Kurtiju zahvalio i na usvajanju rezolucije o Srebrenici. Ugljanin je rekao Kurtiju da su Bošnjaci veoma zahvalni što se kosovska skupština „priklonila zakonu” i osudila, kako tvrdi, „najveći zločin u Evropi od Drugog svetskog\n18.09.2019 u 21:00\nPritisci Ugljanina i Sarajeva povezani i sa pitanjem KiM\nUsred potresa koji je u Bosni i Hercegovini izazvala deklaracija Stranke demokratske akcije o stvaranju Republike BiH, ponovo se juče oglasila i SDA Sandžaka Sulejmana Ugljanina iznoseći nove optužbe na račun Srbije. Ovog puta iz Ugljaninove partije poručili da se nad Bošnjacima u Sandžaku sprovodi „agresivna diskriminacija” prilikom upisa dece u vaspitno-obrazovne ustanove. Na roditelje dece bošnjačke nacionalnosti, kako je navedeno, vrši se „strahovit pritisak” kako bi „odustali od svog maternjeg – bosanskog jezika”. Ugljanin je izjavio da je ove godine broj učenika koji su upisali nastavu na bosanskom jeziku u Novom Pazaru dijametralno suprotan nacionalnoj strukturi stanovništva. „Do toga je dovelo, između ostalog, to što su zaposleni u vaspitno-obrazovnim ustanovama u većini\nUgljanin protiv „velikosrpskih jastrebova”\nNovi Pazar – Predsednik Stranke demokratske akcije (SDA) Sandžaka Sulejman Ugljanin ozbiljno se naljutio na ministre iz redova SPS-a u srpskoj vladi Ivicu Dačića i Branka Ružića zato što su, kako tvrdi, Bošnjake u Srbiji nazvali srpskom manjinom. Zato ih je prozvao velikosrpskim jastrebovima, „nepodobnim da na bilo koji način učestvuju u aktivnostima od značaja za Bošnjake”, pa SDA Sandžaka s njima prekida svaki vid komunikacije. Na konferenciji za novinare u Novom Pazaru Ugljanin je još rekao da će SDA učestvovati na narednim parlamentarnim izborima u Srbiji, ali ako se uvaže njeni zahtevi – da Sandžak bude jedna političko-teritorijalna celina, odnosno jedna izborna jedinica i da se istovremeno biraju i organi Sandžaka, u skladu s platformom o njegovom specijalnom statusu, koji je\nZa Ugljaninove izjave preti kazna i do 15 godina zatvora\nZbog izjava da je „Srbija fašistička tvorevina”, da je „pola teritorije Sandžaka pod okupacijom Srbije” i „da bi Sandžak trebalo da ima svoj ustav i organe”, Sulejman Ugljanin, predsednik Stranke demokratske akcije (SDA) Sandžaka, mogao bi krivično da odgovara i to za dva krivična dela. Ono što je Ugljanin rekao pre dva dana na obeležavanju 29 godina od osnivanja stranke na čijem se čelu nalazi, prema rečima „Politikinog” sagovornika iz vrha pravosuđa, moglo bi da se razmatra sa stanovišta krivičnih dela ugrožavanja teritorijalne celine i napada na ustavno uređenje. – Prvo krivično delo odnosi se na onoga „ko silom ili na drugi protivustavan način pokuša da otcepi neki deo teritorije Srbije\n30.07.2019 u 15:00\nUgljanin nastavlja snove Izetbegovića, a SDA BiH ga ignoriše\nNovi Pazar – Već 29 godina u državi u kojoj živimo na delu je fašistička tvorevina koja sebe zove srpskom državom Srbijom – rekao je predsednik SDA Sandžaka Sulejman Ugljanin na skupštini svoje stranke upriličenoj povodom 29. godišnjice osnivanja. „Taj srpski predznak svemu u državi direktna je pretnja Bošnjacima i svim drugim nesrpskim narodima”, kazao je on i dodao: „Ako mi sada, pre stupanja Srbije, Crne Gore, Sandžaka i Kosova u Evropsku uniju, ne rešimo svoj status, doći će neki novi Milošević ili Vučić, kao opasnost po Bošnjake i Albance”. Ugljanin smatra da je pola teritorije koju zove Sandžakom pod okupacijom Srbije, a pola je okupirala Crna Gora, i „vladaju teritorijom koja nije njihova”. Kao rešenje Ugljanin je skupštini svoje stranke ponudio platformu u kojoj je navedeno da je „Sandžak\n21.06.2019 u 17:03\nUgljanin „proglasio” bulevar Alije Izetbegovića\nNovi Pazar – Pošto mu je lista „Samoopredeljenje – dr Sulejman Ugljanin” zabranila ulazak u prostorije Bošnjačkog nacionalnog veća (BNV) i zatražila ostavku, predsednik BNV-a Esad Džudžo sazvao je sednicu veća sa svog imejla za ponedeljak, 24. jun. Budući da 27. juna ističe šest meseci od poslednjeg zasedanja, ovom sednicom bi se izbegao zakonski osnov za uvođenje privremenih mera u BNV-u. Ali i Džudžova smena – jer veruje da može da dođe do prekomponovanja većine u BNV-u, koju sada čine Ugljaninovo „Samoopredeljenje”, na čijoj listi je bio i sam Džudžo, i lista „Vakat je”, bliska Rasimu Ljajiću i SDP-u. U međuvremenu je i SDA Sandžaka saopštila da traži od svog člana Esada Džudža da bez odlaganja mandat većnika u BNV-u vrati listi „Samoopredeljenje”. „Istupi i delovanje Esada Džudža\nDžudžo: Smenjuje me albanski lobi u SDA\nNovi Pazar – „Bilo mi je onemogućeno da uđem u prostorije Bošnjačkog nacionalnog veća. Sekretar ureda BNV-a Mirza Hajdinović je, po nečijem nalogu, za to angažovao obezbeđenje iz SDA, koje je prethodno napalo mog pratioca i vozača”, objašnjava predsednik BNV-a Esad Džudžo zašto je minulog vikenda radni sastanak sa predstavnicima Bošnjaka sa Kosova i iz Severne Makedonije održao u jednom restoranu u Novopazarskoj Banji. Šta se dogodilo i zašto je Džudžo pao u nemilost vrha SDA Sandžaka, kojem i sam pripada, odnosno samog predsednika Sulejmana Ugljanina? Jer, u ponedeljak je generalni sekretar SDA Sandžaka i funkcioner liste „Samoopredeljenje” u BNV-u Ahmedin Škrijelj saopštio da ta lista traži hitnu ostavku predsednika veća. Džudžo za „Politiku” kaže da priču o specijalnom statusu i


Zekić: Izbori su javni interes, a ne bojkot - Dijalog.net\nNaslovna Politika Zekić: Izbori su javni interes, a ne bojkot\nBeograd, 24. februar 2020. – Članica Saveta Regulatornog tela za elektronske medije Olivera Zekić izjavila je da mediji sa nacionalnom frekvencijom nemaju obavezu da daju prostor i zastupnicima izbornog bojkota i da bi u protivnom ugrozili javni interes.\n“Ne samo da nacionalni pružaoci ne moraju da daju prostor zastupnicima izbornog bojkota nego bi, kada bi to uradili, ozbiljno ugrozili javni interes, i jedno od osnovnih ljudskih prava da biraju i budu izabrani“, rekla je Olivera Zekić za “Večernje novosti“.\nPrema njenim rečima, bojkot je odluka dela političkih stranaka, njihovo pravo, baš kao što je pravo nekog da bude apstinent, ali niko ne može da kaže da izbori nisu javni interes, a bojkot jeste.\nOlivera Zekić rekla je da od 2022. godine dozvole za nacionalne frekvencije više neće biti automatski produžavane, svi zainteresovani idu na konkurs, a biće promenjena i metodologija kojom se meri ispunjavanje uslova.\nPrethodno Vasić: Krađa beba je najmasovnije kršenje ljudskih prava u Srbiji\nSledeće Kontinuirano urušavanje radnih prava od strane vlasti za posledicu ima nedovoljno sindikalno organizovanje\nTop Tags Evropska komisija mediji lokalna samouprava vladavina prava Civilno društvo konkurs Društvo istraživanje Srbija i Evropska unija OCD evropske integracije mladi Evropska unija Vlada Republike Srbije Pravosuđe


Izraelske snage bombardirale područja duž granice s Gazom - Put vjernika\nIzraelske snage bombardirale su dvije lokacije duž granice s Gazom.\nPrema riječima očevidaca, izraelska vojska bombardirala je Beyt Lahyeu, sjeverno od Gaze, te Sucaiye, koja se nalazi istočno od Gaze, a riječ je o lokacijama koje palestinske grupe koriste kao osmatračke centre.\nIzraelske snage tvrde kako je prije bombardiranja sa područja Pojasa Gaze ispaljeno pet raketa, iako za to niko nije preuzeo odgovornost, prenosi Anadolija.\nUbijena dvojica Palestinaca\nU intervenciji izraelskih vojnika u petak, tokom mirnih protesta “Marš za veliki povratak”, koji Palestinci organiziraju duž granice s Gazom, ubijena su dvojica Palestinaca, a 66 ranjeno, od kojih 38 bojevim mecima.\nPalestinci od 30. marta na granici Pojasa Gaze i Izraela organiziraju mirne demonstracije “Marš za veliki povratak”.\nDemonstranti traže povratak na teritorije sa kojih su protjerani, kao i ukidanje blokade Gaze uvedene 2006. godine.\nU intervenciji izraelskih vojnika na mirnim protestima od početka godine je ubijeno više od 200 Palestinaca.\nInfografika: Mapiranje izraelske okupacije Nakba: Palestinska katastrofa 1948. Novi šokantni video snimak židovske brutalnosti nad nedužnim Palestincima Britanci su otvorili vrata izraelskoj okupaciji Palestine\nPrethodni članakAmerički ministar odbrane: SAD radi na postizanju dobrog sporazuma s talibanima\nNaredni članak“Istjerajte ih iz grada vašeg, oni su ljudi-čistunci!”


Tači: Radna grupa za ZSO, bez predstavnika Srbije\nKosovski predsednik Hašim Tači izjavio je da će kosovske vlasti u narednih par dana oformiti radnu grupu koja će raditi na uspostavljanju Zajednice srpskih opština.\nKosovska ministarka bez portfelja Edita Tahiri izjavila je da Zajednica srpskih opština neće biti formirana dok se ne uklone sve paralelne strukture na Kosovu.\nĐurić protiv Tahirijeve: Da li će izbori biti održani i na Kosovu\nVanredni parlamentarni izbori biće sprovedeni na čitavoj teritoriji zemlje, izjavio je direktor Kancelarije za Kosovo i Metohiju Marko Đurić, reagujući na izjavu Edite Tahiri, kosovske ministarke za dijalog sa Srbijom, da ti izbori neće biti sprovedeni na Kosovu i Metohiji.\nTuristički potencijali Brezovice, Trepča, Gazivode, kao i ostali rudnici su nacionalna imovina Kosova i to Srbija zna, ali se i dalje meša u stvari Kosova, kaže Edita Tahiri.\nSrbi iz civilne zaštite ulaze u institucije Kosova\nKosovska ministarka zadužena za dijalog Beograda i Prištine Edita Tahiri izjavila je za prištinski dnevnik „Zeri“ da je 105 Srba iz tzv. struktura civilne zaštite na Kosovu i Metohiji potpisalo ugovore sa dve kosovske institucije — agencijom za upravu i hitne slučajeve i pritvorskom jedinicom u Mitrovici.\nEU predlaže rešenje za most u Mitrovici\nSpecijalni predstavnik Evropske unije u Prištini Samuel Žbogar je učesnicima tehničkog dijaloga u Briselu predočio način da se prevaziđe spor oko mosta u Mitrovici, saopštila je Maja Kocijančič, portparolka visoke predstavnice EU za spoljnu politiku i bezbednost Federike Mogerini.\nKonačni cilj Ministarstva obrazovanja Kosova je da se Univerzitet u severnom delu Kosovske Mitrovice akredituje u kosovskoj Agenciji za akreditaciju. Ovo je izjavio ministar obrazovanja u Vladi Kosova Arsim Bajrami, uz napomenu da je to jedini način da se omogući priznavanje diploma sa ovog Univerziteta, piše prištinski list Zeri.


SKGO :: Odbor za komunalne delatnosti\nZajednička sednica Odbora za komunalne delatnosti i Odbora za zaštitu životne sredine\nZajednička sednica Odbora za komunalne delatnosti i Odbora za zaštitu životne sredine SKGO održana je 4. jula u Beogradu,u prostorijama Stalne konferencije.\nSednicom su kopredsedavali gospodin Radiša Milošević, predsednik Odbora za zaštitu životne sredine i predsednik opštine Batočina i gosprodin Radomir Milunović, zamenik predsednika opštine Trstenik, predsedavajućeg Odborom za komunalne delatnosti.\nNa zajedničkoj sednici je najpre predstavljena radna verzija Analize primene zakona iz oblasti zaštite životne sredine , koja je članovima oba odbora poslata uz pozivno pismo i koja predstavlja polaznu osnovu za izradu programskuh dokumenata u narednom periodu. Analizu je predstavio i pozvao sve učesnike sastanka da daju svoje komentare na pripremljeni dokument, gospodin Miodrag Gluščević, šef Odeljenja za komunalna i pitanja urbanizma i zaštite životne sredine SKGO.\nPrve rezultate ostvarene u početnim fazama GIZ-ovog IMPACT programa, koji se sprovodi u opštinama do 30 000 stanovnika, predstavio je Zoran Jakovljev, menadžer na projektu. Ovaj projekat je u malim opštinama naišao na veliko interesovanje, tako da je pored 5 pilot opština ( Aleksandrovac, Bela Crkva, Krupanj, Kuršumlija i Svilajnac) u kojima se projekat sprovodi u punom kapacitetu, još 8 opština (Alibunar, Apatin, Vrnjačka Banja, Knić, Ljubovija, Merošina, Ražanj i Sokobanja) uključeno sa statusom privilegovanih partnera, koji imaju priliku da učestvuju u pojedinim segmentima projekta. Budući da se Program bavi upravljanjem otpadom i otpadnim vodama, već su održani treninzi i studijska putovanja koja treba da dovedu do razoja kapaciteta opština za ove poslove, a odmah zatim je otpočet proces prikupljanja empirijskih podataka u opštinama, u skladu sa postojećim metodologijama. Program se nalazi u punom zamhu i očekuju se brojne aktivnosti na kompletiranju podataka, MFA modelovanja i izradi prethodnih studija izvodljivosti za pojedine projekta, uz uključivanje javnosti i jačanje javne svesti o ovim pitanjima.\nVeliko intresovanje prisutnih izazvali su preliminarni rezultati testiranja Metodologije za utvrđivanje cena komunalnih usluga, koje je sprovedeno u 6 JKP različite organizacione strukture i različitih komunalnih usluga. O razvijanju same metodologije, izazovima u primeni i prvim rezultatima govorili su prof.dr Milorad Filipović i Lazar Krnjeta, angažovani kao ekspertski tim od strane SKGO. Testiranje same metodologije na realnim podacima iz JKP je pokazalo da postoji prostor za unapređenje same metodologije i njeno prilagođavanje relevantnim finansijskim podacima. Testiranje metodologije je neposredno potvrdilo da u većini JKP postoji prostor za korekiju cena i da su one uglavnom znatno niže od cena koje se mogu smatrati dostupnim ili priuštivim stanovnicima opština u kojima se usluga pruža.\nU diskusiji koja je sledila, još jednom je potvrđena opravdanost za izradu metodologije, naročito da bi se umanjio uticaj političkog populizma na utvrđivanje cena komunalnih usluga.\nPredsednik opštine Vlasotince, gospodin Nebojša Stojanović, predočio je problem u kome se našla ova opština nakon raskudanja ugovora sa privatnim operaterom Porr-Werner&Weber. Naime, nakon isteka petogodišnjeg ugovora, opština Vlasotince nije produžila saradnju sa ovim operaterom kome je bilo povereno kompletno upravljanje komunalnim otpadom, što je za posledicu imalo drastičan porast cene deponovanja otpada na regionalnoj deponiji Željkovac. Ta cena je neprihvatljiva za opštinu Vlasotince, što je uslovilo promenu lokacije deponovanja otpada, koji se sada odvozi do udeljenije deponije u Pirotu. Gospodin Stojanović je postavio pitanje, da li se operater može ponašati na ovaj način? Budući da se radi o privatnom operateru, sa kojim su opštine potpisivale komercijale ugovore, učesnici u raspravi su smatrali da je ovakvo ponašanje moguće, ali ovaj primer još jednom potvrđuje da sklapanju ugovora ove vrste opštine treba da posvete posebnu pažnju.\nKoncept zelene gradnje je novi koncept koji uvodi ekološke standarde gradnje, a kojim se kroz sistem sertifikacije obezbeđuju unapređenja koja doprinose ekološki efikasnijoj gradnji. Osnovna intencije gospodina Milana Bogićevića bila je da članovima Stalne konferencije, a posebno članovima ova dva odbora, u ime Saveta zelene gradnje Srbije, skrene pažnju da i u našoj zemlji postoje pouzdani sistemi sertifikacije i stručnjaci koji mogu da obezbede primenu ovog koncepta.\nNa temelju saradnje koja je ostvarena u prethodnom periodu, Beogradska otvorena škola je okupila nekolicinu organizacija civilnog društva, kako bi u daljoj saradnji sa Stalnom konferencijom gradova realizovala projekat ''Partnerski pristup u kreiranju politike životne sredine''. Cilj ovog projekta je da se u pet jedinica lokalne samouprave osnuju Zeleni saveti, kojima će se pružiti konkretna pomoć u radu. Naime, dosadašnja iskustva u osnivanju ovih saveta, bez obzira na njihovu promociju u okviru SKGO, su skromna. I pored ponuđenih modela odl\nuka usvojenih od strane Odbora za zaštitu životne sredine i preporučenih ostalima jedinicama lokalne samouprave za sprovođenje, ovaj način uključivanja javnosti u kreiranju politike zaštite životne sredine na lokalnom nivou nije zaživeo. Ipak, i od strane civilnog sektora, zeleni saveti su takođe prepoznati kao dobar mehanizam za uključivanje javnosti u proces odlučivanja o najvažnijim pitanjima životne sredine, tako da će u narednih godinu dana pažnja biti usmerena na njihovo osnivanje i pružanje podrške u radu.\nNa kraju sednice, članovima odbora su predstavljene mogućnosti za usavršavanje zaposlenih u jedinicama lokalne samouprave kroz on-line kurseve Instituta Svetske banke na temu održivog urbanističkog plasniranja i uličnog adresiranja. Sekretarka Odbora za urbanizam i stanovanje, Klara Danilović, pozvala je prisutne da se uključe u ovaj savremeni način edukacije i da ovu informaciju prenesu kolegama koji se u njihovim opštinama bave urbanizmom.\nČetvrtak, 4. jul, dan održavanja sednice je bio poslednji rok za prijavljivanje predloga projekata za grant šemu u okviru Programa Exchange 4, tako da nije bilo posebnog razloga predstavljati ovu komponentu na sednici odbora. Ipak, saradnica na Programu Exchanhe 4, Sanela Veljkovski, predstavila je komponentu 1 ovog programa, koji se odnosi na opštinsko planiranje i SLAP podršku. Ona je pozvala opštine da učestvuju u pozivu u okviru koga će biti podržana izrada 10 akcionih i 10 sektorskuh strategija u oblasti zaštite životne sredine (LEAP), energetske efikasnosti i upravljanja otpadom.\nPogledajte arhivu aktivnosti 2010-2011. godine >>>


Povlači se Miroslav Mišković - Sputnjik Srbija\n11:32 19.05.2021 (osveženo 11:33 19.05.2021) Preuzmite kraći link\nOsnivač i predsednik „Delta holdinga“ Miroslav Mišković povlači se iz operativnog upravljanja kompanijom i ubuduće će biti predsednik Upravnog odbora „Delta holdinga“, saopšteno je danas.\n„Želim da vas lično informišem o promenama koje realizujemo u ’Delta holdingu‘, a koje će stupiti na snagu od 1. juna ove godine. U godini u kojoj slavimo 30 godina rada, odlučili smo da napravimo reorganizaciju u menadžmentu. Naš osnivač i predsednik kompanije Miroslav Mišković povlači se iz operativnog upravljanja kompanijom“, saopšteno je iz ove kompanije.\nNa čelu kompanije sada će biti Milka Vojvodić, prenose Novosti.\npovlačenje zlata, Miroslav Mišković


Bečka privredna strategija za narednu deceniju - Dijalog.net\nNaslovna Politika Evropska unija Bečka privredna strategija za narednu deceniju\nBeč, 16. novembar 2019. – Bečko ekonomsko veće predstavilo je strategiju „BEČ 2030“ i predložilo mere za narednih deset godina u oblastima kao što su obrazovanje, digitalizacija, istraživanje, infrastruktura i zaštita životne sredine.\nU planu je ukupno 100 projekata od kojih će se neki realizovati već početkom 2020. godine.\nU projekte spremne za realizaciju spadaju Centar za sajber bezbednost, Centar za pružanje usluga stručnjacima koji su na radu u Beču kao i Agencija za akreditaciju medicinskih proizvoda.\nCentar za sajber bezbednost okupiće pod jednim krovom sve firme koje se bave zaštitom podataka i internet bezbednošću. Ovaj projekat je nastao u saradnji sa Bečkim univerzitetom, Tehničkim univerzitetom i austrijskim Institutom za nauku i tehnologiju.\nCentar za pružanje usluga stručnjacima koji su na radu u Beču povezuje osobe iz inostranstva sa institucijama u Austriji kako bi im se olakšao postupak dobijanja boravišnih dozvola, dozvola za rad i slično. Budući da Beč teži da se pozicionira kao metropola zdravstva, biće osnovana Agencija za registraciju medicinskih proizvoda kao što su stentovi ili implanti.\nPored toga, kako bi se podigla svest građana o dobrom kvalitetu proizvoda u ovom gradu, Privredna agencija Beča pokrenula je kampanju „Made in Vienna“. Tim povodom je napravljena serija video-klipova koja prikazuje bečka preduzeća uz moto „Ponosni na Beč“. Ovom kampanjom se skreće pažnja kako i na koji način građani Beča – bilo da su poslodavci ili zaposleni – mogu da profitiraju od privrede i inovacija.\nU narednoj deceniji Beč će i dalje biti jedna od najpoznatijih evropskih kulturnih metropola. Uz program „Cult Tech Accelerator“ zainteresovani start-apovi koji su u oblasti kulture već napravili značajne pomake i pronašli različita inovativna rešenja se pozivaju da dožive kulturno nasleđe Beča.\nČlan gradskog veća Beča Peter Hanke naglasio je da se Beč ovom strategijom usredsredio na sve teme u kojima prednjači. Beč želi da ponudi odgovore na izazove koji nas očekuju – počev od klimatskih promena do digitalizacije, saopšteno je iz Predstavništva Grada Beča u Beogradu.\nPrethodno CEP: Demistifikovano francusko „ne“ nastavku proširenja\nSledeće NUNS osudio svakodenevnu kampanju protiv redakcije TV N1 i ćutanje nadležnih institucija\nBrisel, 24. jul 2020. – Evropska komisija predstavila je tri hitne inicijative za sprovođe…\nBeč, 23. Jul 2020. – Školske i vrtićke ustanove u Beču dobile su nove smernice u vez…\nTop Tags Vlada Republike Srbije Srbija i Evropska unija Evropska unija mladi istraživanje lokalna samouprava Evropska komisija Civilno društvo Društvo ljudska prava vladavina prava mediji evropske integracije konkurs OCD


Milošević: Snažne srpsko-mađarske književne relacije – RTV Panonija\nHomeKulturaMilošević: Snažne srpsko-mađarske književne relacije\n20/04/2018 Redakcija RTV Panonija Kultura, Vesti 0\nPokrajinski sekretar za kulturu, javno informisanje i odnose s verskim zajednicama Dragana Milošević pozdravila je danas učesnike programa koji su organizovani na štandu naše zemlje na 25. međunarodnom salonu knjiga u Budimpešti, na kojem je Republika Srbija počasni gost.\nOrganizacija programa na štandu Srbije poverena je Matici srpskoj, a danas su u fokusu bile srpsko-mađarske književne i prevodilačke relacije. Citirajući esej koji je 1919. godine, povodom smrti velikog mađarskog liričara Endrea Adija, objavio Miloš Crnjanski, Miloševićeva je naglasila da i on svedoči i o trajanju srpsko-mađarskih književnih veza, i o uzvišenoj misiji koju književnost ima.\n„Kad Crnjanski kaže da je na nama da znamo Adijevo ime, jer je ono uzrok svemu dobrom, humanom, kulturnom i otmenom u novoj mađarskoj književnosti, on nam, zapravo, govori o suštini književnosti same. I o univerzalnim vrednostima koje ona i sam život koji odslikava, u sebi nose. I koje, same po sebi, ne znaju za granice. Ni kada, zgusnute u rečima, dolaze sa srpske, ni kada stižu sa mađarske strane, ni kada nam ih donose knjige napisane na bilo kojoj drugoj tački naše planete“, dodala je ona.\nOtuda je, prema njenim rečima, veoma važno i današnje predstavljanje naših pisaca čija su dela prevođena na mađarski, ali i onih koji su njihova dela preveli na mađarski „i tako omogućili da ona budu dostupna i mađarskim čitaocima“.\n„To nije važno samo zbog vas i vaših čitalaca, nego i svih nas koje, onim što radite, zapravo predstavljate i ovde, danas, i u drugim zemljama, na drugim, sličnim manifestacijama“, dodala je ona.\nU Budimpešti su, inače, danas predstavljeni Vladimir Kecmanović, Laslo Blašković i Dragan Velikić, a Miloševićeva se posebno osvrnula i na činjenicu da je upravo Matici srpskoj poverena organizacija programa na štandu Republike Srbije.\n„Čak i da nije reč o manifestaciji koja se održava u Budimpešti u kojoj je naša Matica, sticajem istorijskih okolnosti, davne 1826. godine i osnovana, najstarijoj srpskoj književnoj i naučnoj instituciji ta čast svakako pripada i ona će je, uverena sam, poneti i izneti na način na koji sve ono što je najuzvišenije u našem narodu nosi već gotovo dva veka“, zaključila je ona.\nU ime Skupštine AP Vojvodine pozdravne reči učesnicima programa na štandu Republike Srbije uputio je predsednik Ištvan Pastor, dok se kao domaćin nacionalnog štanda obratio predsednik Matice srpske dr Dragan Stanić.